				|

		52011SC0827

			Recommendation for a COUNCIL RECOMMENDATION on the National Reform Programme 2011 of the United Kingdomand delivering a Council opinionon the updated Convergence Programme of the United Kingdom, 2011-2014

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
2011 του Ηνωμένου
Βασιλείου
και την έκδοση
γνώμης του
Συμβουλίου
σχετικά με το
επικαιροποιημένο
πρόγραμμα
σύγκλισης του
Ηνωμένου
Βασιλείου, 2011-2014
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και το
συντονισμό των
οικονομικών
πολιτικών[1], και
ιδίως το άρθρο 9
παράγραφος 3,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)
Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
την δρομολόγηση
της στρατηγικής
για την Ευρώπη
2020, μιας νέας
στρατηγικής
για την
ανάπτυξη και
την
απασχόληση, η
οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους οποίους
απαιτείται
δράση ώστε να
ενισχυθεί το
δυναμικό διατηρήσιμης
ανάπτυξης και
ανταγωνιστικότητας
της Ευρώπης.
(2)
Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και στις 21
Οκτωβρίου 2010 το
Συμβούλιο
εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών
μελών[3], οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
καλούνταν να
λαμβάνουν τις
ολοκληρωμένες
κατευθυντήριες
γραμμές υπόψη
στις εθνικές
οικονομικές
πολιτικές και
πολιτικές
απασχόλησης.
(3)
Στις 12
Ιανουαρίου 2011 η
Επιτροπή
εξέδωσε την
πρώτη Ετήσια
Επισκόπηση
Ανάπτυξης, η
οποία
σηματοδοτεί την
έναρξη ενός
νέου κύκλου
οικονομικής
διακυβέρνησης
στην ΕΕ και του
πρώτου Ευρωπαϊκού
Εξαμήνου εκ
των προτέρων
και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική
«Ευρώπη 2020».
(4)
Στις 25
Μαρτίου 2011, το
Ευρωπαϊκό
Συμβούλιο
ενέκρινε τις
προτεραιότητες
για τη
δημοσιονομική
εξυγίανση και
τη διαρθρωτική
μεταρρύθμιση
(σύμφωνα με τα
συμπεράσματα
του Συμβουλίου
της 15ης
Φεβρουαρίου
και της 7ης
Μαρτίου 2011 και
κατόπιν της
Ετήσιας
Επισκόπησης
της Ανάπτυξης
που εκπόνησε η
Επιτροπή).
Τόνισε ότι
πρέπει να
δοθεί προτεραιότητα
στην
αποκατάσταση
υγιών
προϋπολογισμών
και στη δημοσιονομική
διατηρησιμότητα,
στη μείωση της
ανεργίας μέσω
μεταρρυθμίσεων
της αγοράς
εργασίας και
στην καταβολή
νέων
προσπαθειών
για την ενίσχυση
της
οικονομικής
μεγέθυνσης.
Ζήτησε από τα
κράτη μέλη να
ενσωματώσουν
αυτές τις
προτεραιότητες
σε
συγκεκριμένα
μέτρα που θα
ενταχθούν στα
αντίστοιχά
τους προγράμματα
σταθερότητας ή
σύγκλισης και
στα εθνικά τους
προγράμματα
μεταρρυθμίσεων.
(5)
Στις 28
Απριλίου 2011, το
Ηνωμένο
Βασίλειο
υπέβαλε το δικό
του
επικαιροποιημένο
πρόγραμμα
σύγκλισης 2011 που
καλύπτει την
περίοδο 2011-2014 και
το εθνικό του
πρόγραμμα
μεταρρυθμίσεων
2011. Για να ληφθεί
υπόψη η
αλληλεξάρτησή
τους, τα δύο προγράμματα
αξιολογήθηκαν
ταυτόχρονα.
(6)
Το
Ηνωμένο
Βασίλειο ήταν
ιδιαίτερα
εκτεθειμένο στη
διεθνή
χρηματοπιστωτική
κρίση λόγω του
μεγάλου,
ολοκληρωμένου
σε παγκόσμιο
επίπεδο
χρηματοπιστωτικού
τομέα του και
των υψηλών
επιπέδων
χρέους των
νοικοκυριών.
Το ΑΕΠ
μειώθηκε κατά 0,1%
το 2008 και κατά 4,9% το
2009. Η κυβέρνηση
του Ηνωμένου
Βασιλείου
παρενέβη μαζικά
για να
στηρίξει τον
τραπεζικό
τομέα, και χορήγησε
τεράστια
επιπρόσθετη
ρευστότητα σε
ολόκληρο τον
τομέα. Το
δημόσιο
έλλειμμα
αυξήθηκε κατά 8,5 ποσοστιαίες
μονάδες μέσα
σε δύο χρόνια
και ανήλθε σε 11,2%
του ΑΕΠ το 2009. Η
ανεργία
αυξήθηκε από 5,3%
το 2007 σε 7,6% το 2009. Ο
τριμηνιαίος
ρυθμός ανάπτυξης
αποκαταστάθηκε
κατά το
τέταρτο
τρίμηνο του 2009, παρόλο
που η παραγωγή
παραμένει κάτω
από το υψηλότερο
προ της
κρίσεως
επίπεδό της. Η
βραχυπρόθεσμη προοπτική
συνίσταται σε
μέτρια
ανάπτυξη
ωθούμενη από
ισχυρές
επενδύσεις των
εταιρειών και
σε ανάκαμψη
των καθαρών
εξαγωγών χάρη
στη
συναλλαγματική
ισοτιμία.
Εντούτοις, η
ανάπτυξη θα
παρεμποδιστεί
λόγω της
ασθενούς ή
αρνητικής
αύξησης της
κατανάλωσης
των
νοικοκυριών
και της
δημόσιας
διοίκησης. Ο πληθωρισμός
αναμένεται να
παραμείνει
αρκετά πάνω
από τον
επίσημο στόχο 2%
κατά τη
διάρκεια του 2011,
αντικατοπτρίζοντας
αυξήσεις του
φόρου
προστιθέμενης
αξίας και υψηλότερες
τιμές των
εισαγωγών και
της ενέργειας,
και να μειωθεί
το 2012. Ο υψηλός
πληθωρισμός
πιθανώς θα διαβρώσει
τα πραγματικά
εισοδήματα
δεδομένου ότι
η αύξηση των
μισθών
παραμένει
χαμηλή. Οι
κυριότεροι καθοδικοί
κίνδυνοι στις
προβλέψεις
είναι ότι ενδέχεται
να μην
υλοποιηθούν οι
ανακάμψεις των
εταιρικών
επενδύσεων ή
των καθαρών
εξαγωγών και
ότι ο μόνιμος
υψηλός
πληθωρισμός
ενδέχεται να
εμποδίσει την
προσφυγή στη
νομισματική
πολιτική
προκειμένου να
αντισταθμιστούν
οι χαμηλότερες
δημόσιες
δαπάνες.
(7)
Βασιζόμενο
στην
αξιολόγηση του
επικαιροποιημένου
προγράμματος
σύγκλισης
σύμφωνα με τον
κανονισμό (ΕΚ)
αριθ. 1466/97 του
Συμβουλίου, το
Συμβούλιο
είναι της
γνώμης ότι το
μακροοικονομικό
σενάριο στο
οποίο
στηρίζονται οι
δημοσιονομικές
προβλέψεις
είναι εύλογο
εκτός για το 2012
όπου οι
προβλέψεις
είναι αρκετά
ευνοϊκές. Το
πρόγραμμα δεν
περιλαμβάνει
μεσοπρόθεσμο δημοσιονομικό
στόχο (ΜΔΣ) όπως
προβλέπεται
από τον κώδικα
δεοντολογίας,
παρόλο που ο
στόχος αυτός
μπορεί να προκύψει
από στόχους
που
περιλαμβάνονται
στο πρόγραμμα.
Ο στόχος της
στρατηγικής
του
προϋπολογισμού
είναι να
μειωθεί το
έλλειμμα από 9,9%
το 2010-11 σε 1,7% το 2015-16, κυρίως
με τη
συγκράτηση των
δαπανών. Το πρόγραμμα
προβλέπει να
μειώσει το
έλλειμμα κάτω της
τιμής αναφοράς
3% μέχρι το 2014-15, που
είναι η
προθεσμία που
καθόρισε το
Συμβούλιο. Με
έναρξη έναν
συντελεστή
χρέους 78,7% το 2010-11, οι
δημοσιονομικές
προβλέψεις στο
πρόγραμμά του
συνίστανται σε
αύξηση του
δημόσιου
χρέους σε 87,2% το 2013-14
πριν αρχίσει
να μειώνεται
σταδιακά. Οι
μέσες ετήσιες
δημοσιονομικές
προσπάθειες
κατά την
περίοδο 2010-11 έως
το 2014-15 είναι 1,6%. Το ποσοστό
αυτό είναι
ελαφρώς
χαμηλότερο από
εκείνο που
συνέστησε το
Συμβούλιο τον Δεκέμβριο
του 2009 (1,75% του ΑΕΠ),
αλλά είναι
όμως κατάλληλο,
δεδομένου ότι
η προσπάθεια
καταβάλλεται
στο πλαίσιο
δημοσιονομικού
ελλείμματος
για το 2009-10 το οποίο
είναι
σημαντικά
χαμηλότερο από
το αναμενόμενο,
και μπορεί
συνεπώς να
μειώσει το
ονομαστικό
έλλειμμα σε
επίπεδο κάτω
της τιμής
αναφοράς μέχρι
το 2014-15. Το Ηνωμένο
Βασίλειο
φαίνεται ότι
βρίσκεται σε
υψηλό κίνδυνο
σε ό,τι αφορά τη
μακροπρόθεσμη διατηρησιμότητα
των δημόσιων
οικονομικών.
Το μακροπρόθεσμο
κόστος της
γήρανσης του
πληθυσμού είναι
υψηλότερο από
τον μέσο όρο
της ΕΕ και η
τρέχουσα δημοσιονομική
κατάσταση
επιτείνει το
κόστος της γήρανσης
του πληθυσμού.
Με βάση την
τρέχουσα
δημοσιονομική
κατάσταση, το
χρέος θα
αυξηθεί σε 128% του
ΑΕΠ το 2020.
Εντούτοις, η
πλήρης
εφαρμογή του
προγράμματος πρέπει
να αρκεί για να
αρχίσει να
μειώνεται το
χρέος, αλλά
αυτό θα
παραμείνει
ακόμη πάνω από 80%
έως το 2020.
(8)
Η
εκτέλεση της
προτεινόμενης
δημοσιονομικής
εξυγίανσης
αποτελεί πάντα
σημαντική
πρόκληση. Για να
αποκατασταθεί
μια
διατηρήσιμη
δημοσιονομική
κατάσταση
είναι ζωτικής
σημασίας να
εξασφαλιστεί
ότι δεν θα
υπάρξει καμία
απόκλιση από
τον
δημοσιευθέντα
προγραμματισμό
δαπανών. Με
αυτόν τον όρο,
οι ιστορικά
χαμηλοί
συντελεστές
των δημόσιων
επενδύσεων
υποδομής,
ιδίως στον
τομέα των
μεταφορών, επιβάλλουν
να δοθεί
προτεραιότητα
σε δαπάνες που
προωθούν την
ανάπτυξη. Η
εξασφάλιση
επαρκών
πρωτογενών
πλεονασμάτων
μεσοπρόθεσμα,
όπως ήδη
προβλέπεται
στο πρόγραμμα,
θα βελτιώσει
τη
διατηρησιμότητα
των δημόσιων
οικονομικών.
(9)
Χάρη στην
ελαστική αγορά
εργασίας του,
το Ηνωμένο
Βασίλειο
μπόρεσε να
αντιμετωπίσει
αρκετά καλά τη
μεγάλη
συρρίκνωση του
ΑΕΠ κατά την
κρίση. Εντούτοις,
η αύξηση της
ανεργίας
έπληξε κυρίως
τους νέους:
μεταξύ του 2008 και
του 2010 η ανεργία
των νέων αυξήθηκε
από 15% σε σχεδόν 20%.
Τα πενιχρά
αποτελέσματα
της αγοράς
εργασίας για
τους νέους
συνδέονται με
γενικότερες,
διαρθρωτικές
ελλείψεις στην
παροχή
δεξιοτήτων. Το
ποσοστό 15,7% των
νέων ηλικίας 18-24
ετών που
εγκαταλείπουν
πρόωρα την
εκπαίδευση και
την κατάρτιση
στο Ηνωμένο
Βασίλειο είναι
υψηλότερο από
τον μέσο όρο
της ΕΕ που
καθορίζεται σε
14,4%. Ενώ το μερίδιο
ατόμων ηλικίας
25-64 ετών που
έχουν υψηλό
επίπεδο δεξιοτήτων
είναι
ιδιαίτερα
σημαντικό στο
Ηνωμένο
Βασίλειο,
υπάρχουν
αδυναμίες στα
ενδιάμεσα επίπεδα
δεξιοτήτων
όπου τα άτομα
αυτής της
ομάδας βρίσκονται
σε επίπεδο
κάτω του μέσου
όρου της ΕΕ. Μία
άλλη βασική
πρόκληση για
την αγορά
εργασίας του
Ηνωμένου
Βασιλείου
είναι η
σημαντική
αναλογία παιδιών
που διαβούν σε
νοικοκυριά
ανέργων: με
ποσοστό 17,5%
αποτελούν το
υψηλότερο
επίπεδο στην
ΕΕ, όπου ο γενικός
μέσος όρος
είναι 10,2%. Το
πρόβλημα είναι
ιδιαίτερα
σοβαρό για
μονογονικές
οικογένειες
και αντικατοπτρίζει
πενιχρά
οικονομικά
κίνητρα και
έλλειψη
βιώσιμων
επιλογών
φροντίδας των
παιδιών: πάνω από
το 32% ατόμων με
ευθύνες
φροντίδας
είναι άεργοι ή εργάζονται
με καθεστώς
μερικής
απασχόλησης
λόγω έλλειψης
υπηρεσιών
παροχής
φροντίδας στα
παιδιά (το ποσοστό
αυτό είναι
κατά 4
ποσοστιαίες
μονάδες υψηλότερο
από τον μέσο
όρο της ΕΕ).
(10)
Στο
Ηνωμένο
Βασίλειο
σημειώθηκε
κατακόρυφη αύξηση
των τιμών των
κατοικιών κατά
την δεκαετία
πριν από την
κρίση. Οι τιμές
μειώθηκαν
απότομα μετά
την κρίση, αλλά
από τότε
αυξήθηκαν εν
μέρει και
παραμένουν σε
ιστορικά υψηλά
επίπεδα. Τα
επίπεδα των
συναλλαγών
κατέρρευσαν
και παρέμειναν
σε πολύ χαμηλά
επίπεδα. Η
κατακόρυφη
αύξηση των
τιμών των
κατοικιών
συνέβαλε στις
μεγάλες
αυξήσεις της
χρέωσης των
νοικοκυριών
και σε
δυσβάσταχτη
αύξηση της
κατανάλωσης
των
νοικοκυριών
κατά την δεκαετία
πριν από την
κρίση. Η
κατάρρευση των
αγοραπωλησιών
στον τομέα των
ακινήτων
οδήγησε σε
αντίστοιχες
μειώσεις των
φορολογικών
εσόδων από τις
αγοραπωλησίες
αυτές, με
αποτέλεσμα να
επιδεινωθεί η
δημοσιονομική
κατάσταση του
Ηνωμένου
Βασιλείου. Οι
ελλείψεις της
αγοράς
κατοικιών
εξηγούν επίσης
τις υψηλές δαπάνες
του Ηνωμένου
Βασιλείου σε
επιδόματα στέγασης
και το υψηλό
ποσοστό του
πληθυσμού που
στεγάζεται σε
κατοικίες
επιδοτούμενες
από το κράτος.
Το Ηνωμένο
Βασίλειο
ανήγγειλε μια
πρώτη σειρά
μεταρρυθμίσεων
του συστήματός
προγραμματισμού
και ρύθμισης
των ενυπόθηκων
δανείων.
Λαμβανομένης
υπόψη της
σημασίας που
έχει αυτή η
πρόκληση για
όλους τους
τομείς της
οικονομίας του
Ηνωμένου
Βασιλείου,
είναι αναγκαίο
τα μέτρα αυτά
να αποτελέσουν
τη βάση πάνω
στην οποία θα
στηρίζεται μια
πληρέστερη
δέσμη
μεταρρυθμίσεων,
μεταξύ άλλων,
της αγοράς
ενυπόθηκων
δανείων και
των φόρων
ακίνητης
περιουσίας για
να
αντιμετωπιστούν
αυτά τα ζητήματα.
(11)
Η
ανάκαμψη των
ιδιωτικών
επενδύσεων θα
αποτελέσει
ουσιαστικό
στοιχείο της
απαραίτητης
αποκατάστασης
της ισορροπίας
της οικονομίας
πέραν της εγχώριας
κατανάλωσης
και θα
οδηγήσει σε
κέρδη παραγωγικότητας.
Διάφορες
μελέτες
δείχνουν ότι η
διαθεσιμότητα
πιστώσεων και
το πιστωτικό
κόστος ασκούν
σημαντικό
περιορισμό στα
σχέδια
επενδύσεων και
επέκτασης στον
ιδιωτικό
τομέα, ιδίως
για μικρότερες
εταιρείες που
εξαρτώνται από
τραπεζική
χρηματοδότηση.
Ο ετήσιος
συντελεστής
αύξησης της
δανειοδότησης
σε ΜΜΕ ήταν αρνητικός
από τα τέλη του
2009, όπου η
χορήγηση
δανείων σε
μικρές
επιχειρήσεις
συρρικνώθηκε
ακόμη περισσότερο.
Επιπλέον, ενώ
οι διαφορές
στα επιτόκια
αναφοράς
φαίνεται ότι
έχουν
σταθεροποιηθεί
για τις
μεσαίες επιχειρήσεις,
αυξήθηκαν
κάπως για τις
μικρές επιχειρήσεις.
Το Ηνωμένο
Βασίλειο
άρχισε να
εφαρμόζει πρόσφατα
ορισμένα μέτρα
για να
βελτιώσει την
πρόσβαση των
ΜΜΕ στη
χρηματοδότηση,
μεταξύ των
οποίων και
επενδυτικά
μέσα
υποστηριζόμενα
από το κράτος,
ενώ κατέληξε
σε συμφωνία με
τράπεζες του
Ηνωμένου
Βασιλείου με
την οποία
αυτές
καλούνται να
αυξήσουν την
ακαθάριστη
δανειοδοσία
τους στις ΜΜΕ.
Για να εξευρεθεί
μια λύση η
οποία θα
μπορεί να
λειτουργεί
χωρίς τακτική
κυβερνητική
παρέμβαση,
είναι αναγκαίο
να γίνουν περαιτέρω
μεταρρυθμίσεις
με στόχο να
βελτιωθεί ο ανταγωνισμός
στον τραπεζικό
τομέα και να
διευκολυνθεί η
ανάπτυξη των
αγορών για
εξωτραπεζική
χρηματοδότηση
προσιτή από
τις μικρότερες
εταιρείες.
(12)
Η
Επιτροπή
αξιολόγησε το
πρόγραμμα
σύγκλισης και
το εθνικό
πρόγραμμα
μεταρρυθμίσεων[4].
Έχει λάβει
υπόψη, όχι μόνο
τη σημασία
τους για μια διατηρήσιμη
δημοσιονομική
και
κοινωνικοοικονομική
πολιτική στο
Ηνωμένο
Βασίλειο, αλλά
και την εκ
μέρους τους
τήρηση των
ενωσιακών
κανόνων και κατευθύνσεων,
δεδομένης της
ανάγκης ενδυνάμωσης
της συνολικής
οικονομικής
διακυβέρνησης της
Ευρωπαϊκής
Ένωσης, μέσω
της
συνεκτίμησης
στοιχείων σε
επίπεδο ΕΕ
κατά τη
διαμόρφωση των
μελλοντικών
εθνικών
αποφάσεων.
Θεωρεί ότι τα
προγράμματα
καθορίζουν
φιλόδοξα μέτρα
για τη μείωση
του ελλείμματος
και ενθαρρύνει
την κυβέρνηση
να προχωρήσει
όπως έχει προβλεφθεί.
Θα πρέπει
επίσης να
ληφθούν
περαιτέρω
μέτρα για τη
μεταρρύθμιση
της αγοράς
κατοικιών, τη
μείωση της
ανεργίας των
νέων, την
πρόωρη αποχώρηση
από το σχολείο,
την
αντιμετώπιση
της κατάστασης
παιδιών που
διαβιούν σε
νοικοκυριά
ανέργων και τη
βελτίωση της
διαθεσιμότητας
πιστώσεων για
τον ιδιωτικό
τομέα.
(13)
Βάσει της
αξιολόγησης
αυτής και
λαμβάνοντας
υπόψη τη
σύσταση του
Συμβουλίου,
της 2ας Ιουνίου
2010, δυνάμει του
άρθρου 126
παράγραφος 7
της συνθήκης
για τη
λειτουργία της
Ευρωπαϊκής
Ένωσης, το
Συμβούλιο
εξέτασε την
επικαιροποίηση
για το 2011 του
προγράμματος
σύγκλισης του
Ηνωμένου
Βασιλείου και
η γνώμη του[5]
αντικατοπτρίζεται
ιδίως στη
σύστασή του
στα σημεία 1) και
2) κατωτέρω.
Λαμβάνοντας
υπόψη τα
συμπεράσματα
του Ευρωπαϊκού
Συμβουλίου της
25ης Μαρτίου 2011, το
Συμβούλιο
εξέτασε το
εθνικό
πρόγραμμα
μεταρρυθμίσεων
του Ηνωμένου
Βασιλείου.
ΣΥΝΙΣΤΑ
στο Ηνωμένο
Βασίλειο να
αναλάβει δράση
κατά την
περίοδο 2011-2012
προκειμένου:
(1)
Να
εφαρμόσει την
προγραμματιζόμενη
δημοσιονομική
εξυγίανση που
αποβλέπει σε
έλλειμμα 6,2% του
ΑΕΠ το 2012-13,
εξασφαλίζοντας
ότι δεν θα
υπάρξει καμία
απόκλιση από
τους
φιλόδοξους
στόχους μείωσης
των δαπανών,
ενισχύοντας
έτσι τη
μακροπρόθεσμη
διατηρησιμότητα.
Σ’αυτό το
πλαίσιο, να
δώσει προτεραιότητα
στις δαπάνες
που προωθούν
την ανάπτυξη,
συμπεριλαμβανομένων
της έρευνας
και καινοτομίας,
καθώς και στις
επενδύσεις
στον τομέα των
υποδομών.
(2)
Να
εκπονήσει ένα
πρόγραμμα
μεταρρυθμίσεων
το οποίο θα
αντιμετωπίσει
τις
αποσταθεροποιητικές
επιπτώσεις του
κύκλου τιμών
των κατοικιών
στα δημόσια
οικονομικά,
στον
χρηματοπιστωτικό
τομέα και στην
οικονομία, με
στόχο να
επιλυθούν τα
προβλήματα των
πολύ υψηλών
τιμών των
ακινήτων,
καθώς και την
ανάγκη κρατικών
στεγαστικών
επιδοτήσεων.
Θα πρέπει να συμπεριληφθούν
και
μεταρρυθμίσεις
της αγοράς
ενυπόθηκων
δανείων, της
φορολογίας
ακίνητης
περιουσίας και
του συστήματος
προγραμματισμού.
(3)
Να λάβει
μέτρα για να
αντιμετωπίσει
την ανεργία των
νέων με την
υιοθέτηση
σφαιρικής
στρατηγικής για
τη μείωση την
πρόωρης
αποχώρησης από
το σχολείο,
μέχρι το τέλος
του 2012. Να
αντιμετωπίσει
τις ελλείψεις
δεξιοτήτων με
την αύξηση του
αριθμού ατόμων
που φθάνουν σε
επίπεδο
ενδιάμεσων δεξιοτήτων,
σύμφωνα με τις
ανάγκες της
αγοράς εργασίας.

(4)
Να λάβει
μέτρα για τη
μείωση του
υψηλού
ποσοστού νοικοκυριών
ανέργων
αυξάνοντας την
παροχή υπηρεσιών
φροντίδας των
παιδιών, ώστε
να
διευκολυνθεί η
συμμετοχή στην
αγορά εργασίας
μονογονικών
οικογενειών
και του
δεύτερου
εργαζόμενου
στα νοικοκυριά.

(5)
Να
βελτιώσει
σημαντικά τη
διαθεσιμότητα
τραπεζικής και
εξωτραπεζικής
χρηματοδότησης
στον ιδιωτικό
τομέα και
ιδίως στις ΜΜΕ.
Να ενθαρρύνει
τον
ανταγωνισμό στο
εσωτερικό του
τραπεζικού
τομέα και να
αναζητήσει
τρόπους
βελτίωσης της
πρόσβασης σε
εξωτραπεζική
χρηματοδότηση,
όπως με
επιχειρηματικά
και επισφαλή
κεφάλαια και
με κρατικούς
τίτλους.
Βρυξέλλες,
                                                                       Για το
Συμβούλιο
                                                                       Ο
Πρόεδρος
[1]               ΕΕ L 209
της 2.8.1997, σ. 1.
[2]               ΕΕ C της ,
σ. .
[3]               Όπως
διατηρήθηκαν
για το 2011 με την
απόφαση 2011/308/ΕΕ
του Συμβουλίου
της 19ης Μαΐου 2011.
[4]               SEC(2011) 736.
[5]               Όπως
προβλέπεται
στο άρθρο 9
παράγραφος 3
του κανονισμού
(ΕΚ) αριθ. 1466/97 του
Συμβουλίου.


Avis juridique important

|

31994H0780

94/780/ΕΚΑΧ: Σύσταση της Επιτροπής της 16ης Νοεμβρίου 1994 σχετικά με τις στατιστικές των εμπόρων σιδήρου και χάλυβα

Επίσημη Εφημερίδα αριθ. L 315 της 08/12/1994 σ. 0021 - 0028

ΣΥΣΤΑΣΗ ΤΗΣ ΕΠΙΤΡΟΠΗΣ της 16ης Νοεμβρίου 1994 σχετικά με τις στατιστικές των εμπόρων σιδήρου και χάλυβα (94/780/ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 47,  Εκτιμώντας:  ότι είναι απαραίτητο η Κοινότητα, για να αντιμετωπίσει τις υποχρεώσεις της σύμφωνα με το άρθρο 3 της συνθήκης ΕΚΑΧ, να διαθέτει στατιστικές για τους εμπόρους προϊόντων σιδήρου και χάλυβα- ότι αυτό ισχύει, δεδομένης της σπουδαιότητας του τομέα αυτού, για τον ανεφοδιασμό των τελικών καταναλωτών σε προϊόντα έλασης χάλυβα, λαμβανομένου υπόψη του γεγονότος ότι ο κλάδος λαμβάνει, εκτός από τις δικές του εισαγωγές, περίπου το 30 % των  παραδόσεων στις εθνικές αγορές, σε προϊόντα έλασης της βιομηχανίας σιδήρου και χάλυβα της Ευρωπαϊκής Κοινότητας κατά την έννοια της συνθήκης ΕΚΑΧ- ότι η επέκταση του πεδίου δραστηριότητας του εμπορίου χάλυβα στις υπηρεσίες, όπως η μεταποίηση των προϊόντων που λαμβάνονται σε άλλα προϊόντα, αποτελεί έναν άλλο σημαντικό λόγο για την εν λόγω στατιστική έρευνα- ότι η αξιολόγηση της τελικής κατανάλωσης χάλυβα και η κατάρτιση προγραμμάτων πρόβλεψης από τις υπηρεσίες της Επιτροπής, κυρίως κατά τη δημιουργία της ενιαίας αγοράς από το 1993 και ενόψει της διεύρυνσης της Ευρωπαϊκής Κοινότητας από το 1995, απαιτούν  μία βαθύτερη γνώση της δραστηριότητας των εμπόρων χάλυβα,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:   Άρθρο 1  Από τον Ιανουάριο του 1995, τα κράτη μέλη παρέχουν στην Επιτροπή, μηνιαίως τα στατιστικά στοιχεία για τις παραλαβές, τις παραδόσεις και τα αποθέματα και, ετησίως, τις πληροφορίες σχετικά με τη μεταποίηση των προϊόντων σιδήρου και χάλυβα ΕΚΑΧ  των εμπόρων, όπως καθορίζονται στα προσαρτημένα στην παρούσα σύσταση ερωτηματολόγια και σύμφωνα με τους όρους που αναφέρονται σε αυτά.   Άρθρο 2  Η παρούσα σύσταση απευθύνεται στα κράτη μέλη.  Βρυξέλλες, 16 Νοεμβρίου 1994.  Για την Επιτροπή Henning CHRISTOPHERSEN Αντιπρόεδρος    ΠΑΡΑΡΤΗΜΑ   ΣΗΜΕΙΩΣΗ  Τα ερωτηματολόγια που περιλαμβάνονται στο παράρτημα διατίθενται από τη ΣΥΕΚ και σε φυσικό μέγεθος.  ΕΥΡΩΠΑΪΚΗ ΕΠΙΤΡΟΠΗ ΕΚΑΧ ΣΤΑΤΙΣΤΙΚΗ ΥΠΗΡΕΣΙΑ Δ 2  Λουξεμβούργο, Ιανουάριος 1995 Ερωτηματολόγιο 3-70 ΠΑΡΑΛΑΒΕΣ, ΑΠΟΘΕΜΑΤΑ ΚΑΙ ΠΑΡΑΔΟΣΕΙΣ ΧΑΛΥΒΟΥΡΓΙΚΩΝ ΠΡΟΪΟΝΤΩΝ ΣΤΟΥΣ ΕΜΠΟΡΟΥΣ Επεξηγηματικές σημειώσεις Ι. ΓΕΝΙΚΑ 1. Το ερωτηματολόγιο περιλαμβάνει όλους τους εμπόρους που διατηρούν αποθέματα χαλυβουργικών προϊόντων φυσικά ή νομικά πρόσωπα, που για ίδιο λογαριασμό, αγοράζουν, αποθηκεύουν και μεταπωλούν συχνά προϊόντα σιδήρου και χάλυβα σύμφωνα με τη συνθήκη ΕΚΑΧ  είτε όπως έχουν είτε κατόπιν μιας πρώτης μεταποίησης όπως εκτύλιξης, εκ νέου σχίσιμο, οξυγονοκοπή, πριόνισμα, ψαλίδισμα, δίπλωμα κ.λπ.  2. Ο μήνας αναφοράς είναι ο ημερολογιακός μήνας.  3. Τα αποθέματα περιλαμβάνουν όλα τα προϊόντα που κατέχουν οι έμποροι και τα οποία βρίσκονται μέσα στην εθνική επικράτεια, ανεξάρτητα από το αν βρίσκονται στο στάδιο της αποστολής ή όχι. Εξαιρούνται τα προϊόντα που βρίσκονται στο στάδιο της μεταφοράς.  4. Οι παραδόσεις καλύπτουν όλα τα προϊόντα, ακόμη και τα προϊόντα δεύτερης ποιότητας (όπως αποκόμματα και άκρα λαμαρίνας) που δεν προορίζονται για ανάτηξη.  5. Το βάρος που πρέπει να υποδεικνύεται είναι το καθαρό βάρος των προϊόντων στην κατάσταση που αποστέλλονται από την επιχείρηση.  ΙΙ. ΟΡΙΣΜΟΙ Α. Ποιότητες χάλυβα Οι ποιότητες χάλυβα ορίζονται σύμφωνα με το ευρωπαϊκό πρότυπο ΕΝ 10 020, "ορισμός και κατάταξη κατηγοριών χάλυβα", σε συνάρτηση με τη χημική τους σύνθεση με βάση την ανάλυση σε συγκεκριμένο κάδο.  1. Μη κραματοποιημένοι χάλυβες Κάθε κατηγορία χάλυβα για την οποία καμία από τις οριακές τιμές που αναφέρονται παρακάτω δεν επιτυγχάνονται από κανένα συγκεκριμένο στοιχείο, όπως ορίζεται στην παράγραφο 4.1 και τον πίνακα 1 (με τις παραπομπές του) του προτύπου ΕΝ 10 020.  - 1,65 % μαγγάνιο,  - 0,50 % πυρίτιο,  - 0,40 % χαλκός και μόλυβδος,  - 0,30 % χρώμιο και νικέλιο,  - 0,10 % αλουμίνιο, βισμούθιο, κοβάλτιο, σελήνιο, τελλούριο, βανάδιο ή βολφράμιο,  - 0,08 % μολυβδαίνιο,  - 0,06 % νιόβιο,  - 0,0008 % βόριο,  - 0,05 % κάθε άλλο στοιχείο, με εξαίρεση τον άνθρακα, το άζωτο, το φώσφορο και το θείο.  Κατά συνέπεια, κάθε κατηγορία χάλυβα, της οποίας η συγκεκριμένη χημική σύνθεση περιλαμβάνει τουλάχιστον ένα στοιχείο κραματοποίησης που φθάνει μια από τις οριακές τιμές που αναφέρονται παραπάνω θεωρείται ως κραματοποιημένη.  2. Ανοξείδωτοι χάλυβες Κάθε κατηγορία χάλυβα που περιέχει κατά βάρος τουλάχιστον 10,50 % χρωμίου, αλλά όχι περισσότερο του 1,20 % άνθρακα, με ή χωρίς άλλο στοιχείο κραματοποίησης (ΕΝ 10 020: 5.2.2.2.1).  3. Άλλοι κραματοποιημένοι χάλυβες Κάθε κατηγορία χάλυβα οριζόμενη ως κραματοποιημένη (ΕΝ 10 020: 4.2.2) που δεν ανταποκρίνεται στον ορισμό των ανοξείδωτων χαλύβων που δίνονται παραπάνω.  Β. Προϊόντα χάλυβα Γραμμή 200 Ημικατεργασμένα προϊόντα Προϊόντα λαμβανόμενα από:  - συνεχή χύτευση που μπορεί να ακολουθείται ή όχι από έλαση ή κοπή,  - χύτευση υπό πίεση,  - έλαση ή κοπή των πλινθωμάτων.  Οι κατακόρυφες διατομές τους μπορεί να είναι τετραγωνικές, ορθογωνικές, κυκλικές ή κοίλες για παραγωγή- μορφοχαλύβων (κοίλα πολύγωνα).  Γραμμή 310 Πλατιές ταινίες θερμής έλασης Επίπεδα προϊόντα θερμής έλασης, που παραδίδονται σε πλάτη μεγαλύτερα ή ίσα των 600 mm. Τα προϊόντα αυτά λαμβάνονται είτε με κατά μήκος σχίσιμο πλατιών ταινιών θερμής έλασης, είτε με έλαση και περιτυλιγμένα σε ρόλους. Η ακατέργαστη πλατιά ταινία που  προέρχεται από έλαση έχει τα άκρα της ελαφρά στρογγυλευμένα, αλλά μπορεί επίσης να παραδοθεί με ψαλιδισμένα τα άκρα ή να προέρχεται από σχίσιμο μιας πλατύτερης ταινίας.  Γραμμή 320 Φύλλα θερμής έλασης Επίπεδα προϊόντα χυτευμένα εν θερμώ, παραδιδόμενα σε πλάτη μικρότερα από 600 mm. Αυτά τα προϊόντα λαμβάνονται είτε με κατά μήκος σχίσιμο πλατιών ταινιών θερμής έλασης είτε με έλαση και περιτυλιγμένα σε ρόλους. Τα μεγάλα φύλλα μπορούν επίσης να  παραδοθούν εκτυλιγμένα και "κομμένα κατά μήκος".  Γραμμή 330 Λαμαρίνες θερμής έλασης προερχόμενες από πλατιές ταινίες Επίπεδα προϊόντα έλασης εν θερμώ, λαμβανόμενα από κοπή θερμών ταινιών θερμής έλασης, γενικά σε τετραγωνικό ή ορθογώνιο σχήμα, πλάτους μεγαλύτερου ή ίσου των 600 mm.  Περιλαμβάνονται τα επιφανειακά καλυμμένα προϊόντα που κατατάσσονται ανάλογα με τη χημική σύνθεση του υποθέματος.  Σύμφωνα με το πάχος τους, οι λαμαρίνες κατά παράδοση ορίζονται ως εξής:  - χονδρές λαμαρίνες: πάχους ανώτερου ή ίσου των 3 mm.  - λεπτές λαμαρίνες: πάχους μικρότερου των 3 mm.  Γραμμή 340 Λαμαρίνες θερμής έλασης σε άλλα έλαστρα Αυτή η γραμμή αναφέρεται κυρίως στις χονδρές λαμαρίνες θερμής έλασης σε αντιστρεπτό έλαστρο (λαμαρίνες τετραελάστρου) και, κατά περίπτωση, στις λαμαρίνες θερμής έλασης σε άλλα έλαστρα που μπορούν να ακολουθούν την ίδια μέθοδο.  Περιλαμβάνονται επίσης λαμαρίνες έλασης μεταβλητού πάχους σε αντιστρεπτά έλαστρα και προϊόντα επιφανειακά καλυμμένα, ανάλογα με τη χημική σύνθεση του υποθέματος.  Μεγάλα πλατέα Επίπεδα προϊόντα θερμής έλασης πλάτους ανώτερου των 150 mm το οποίο δεν υπερβαίνει τα 1 250 mm και πάχους γενικά ανώτερου των 4 mm που παραδίδονται πάντα ως επίπεδα ελάσματα, ήτοι όχι τυλιγμένα. Ένα ιδιαίτερο χαρακτηριστικό τους είναι ότι τα χείλη τους  είναι τετραγωνισμένα: τα πλατέα επίπεδα έχουν ελασματοποιηθεί εν θερμώ στις 4 όψεις (ή μη κλειστές αυλακώσεις).  Γραμμή 410 Λαμαρίνες ψυχρής έλασης Λαμαρίνες σε φύλλα ή σε πηνία, προερχόμενες γενικά από επίπεδα προϊόντα θερμής έλασης ή επικαλυμένα, το πάχος των οποίων έχει σημαντικά μειωθεί μέσω έλασης εν ψυχρώ.  Μαγνητικές λαμαρίνες Λαμαρίνες ψυχρής έλασης σε φύλλα ή πηνία πλάτους ανωτέρου ή ίσου των 500 mm, που διαθέτουν ειδικά χαρακτηριστικά σχετιζόμενα με τις συνολικές ειδικές μέγιστες απώλειες σε Watt και μια ελάχιστη μαγνητική αγωγιμότητα.  Αυτές μπορούν να:  - έχουν μη προσανατολισμένους κόκκους, ήτοι, μετά την τελική ανόπτηση, οι μαγνητικές ιδιότητες, να είναι όμοιες προς την κατεύθυνση της έλασης και προς την κάθετο προς αυτήν- αυτές μπορούν να παραδοθούν μη επικαλυμμένες ή με μονωτική επικάλυψη σε μία ή  και τις δύο όψεις- τα προϊόντα αυτά μπορούν επίσης να παραδοθούν χωρίς τελική ανόπτηση και να υποστούν την ανάρτηση αυτή από το χρήστη,  - έχουν προσανατολισμένους κόκκους με σαφώς καλύτερες μαγνητικές ιδιότητες κατά την έννοια της έλασης από ότι κατά την εγκάρσια έννοια και παραδίδονται με μονωτική επένδυση στις δύο όψεις.  Γραμμή 420 Μαύρος σίδηρος Προϊόν ψυχρής έλασης, από μαλακό μη κραματοποιημένο χάλυβα πάχους μικρότερου των 0,50 mm, σε φύλλα ή πηνία, που προορίζεται κανονικά για την παραγωγή λευκοσιδήρου επί επιχρωμιωμένου σιδήρου, αλλά που μπορεί να χρησιμοποιηθεί όπως έχει για ορισμένες  εφαρμογές συσκευασίας.  Λευκοσίδηρος επικασσιτερωμένες λαμαρίνες και επιχρωμιωμένος σίδηρος (ECCS) Ο λευκοσίδηρος και επιχρωμιωμένος σίδηρος είναι προϊόντα που αντιστοιχούν στον ορισμό των μαύρων χαλυβδοφύλλων παραπάνω, αλλά που έχουν επικαλυφθεί ηλεκτρολυτικά είτε με κασσίτερο, είτε με διπλή ταινία μεταλλικού χρωμίου πάνω στη βάση από χάλυβα και  κάτω από μια στρώση υδροξειδίου ή οξειδίου του χρωμίου.  Η κασσιτερωμένη λαμαρίνα είναι προϊόν επίπεδο και από μαλακό μη κραματοποιημένο χάλυβα, πάχους ανώτερου ή ίσου των 0,50 mm, παραδιδόμενο σε πηνία ή σε φύλλα και με επικάλυψη από κασσίτερο.  Να δηλωθούν επίσης ο λευκοσίδηρος, οι επικασσιτερωμένες λαμαρίνες και ο επιχρωμιωμένος σίδηρος, που παραδίδονται με βερνικωμένες ή τυπωμένες επιφάνειες.  Γραμμή 451 Λαμαρίνες επιμεταλλωμένες μέσω εμβάπτισης εν θερμώ.  Λαμαρίνες επιμεταλλωμένες μέσω συνεχούς εμβάπτισης σε λουτρό μετάλλου σε κατάσταση τήξεως. Οι κυριότερες επικαλύψεις είναι:  α) κράματα μολύβδου-ψευδαργύρου (θαμπός σίδηρος)- β) γαλβανισμένη λαμαρίνα- γ) αργίλιο ή κράματα αργιλίου-πυριτίου- δ) κράματα αργιλίου-ψευδαργύρου.  Να περιληφθεί κάθε άλλη μεταλλική επικάλυψη που πραγματοποιείται κατά τρόπο συνεχή με εμβάπτιση σε λουτρό μετάλλου σε κατάσταση τήξης.  Γραμμή 454 Λαμαρίνες ηλεκτρολυτικής επιμετάλλωσης Λαμαρίνες με συνεχή μεταλλική επικάλυψη μέσω ηλεκτρολυτικής μεθόδου. Οι κυριότερες επικαλύψεις είναι:  α) κράματα μολύβδου-κασσιτέρου- β) ψευδάργυρος (ηλεκτρογαλβανισμένη λαμαρίνα)- γ) κράματα ψευδαργύρου-νικελίου.  Να περιληφθεί κάθε άλλη συνεχής μεταλλική επικάλυψη που επιτυγχάνεται μέσω ηλεκτρολυτικής μεθόδου.  Γραμμή 457 Λαμαρίνες επικαλυμμένες με οργανικές ύλες Λαμαρίνες και πηνία, ήδη επιμεταλλωμένα ή μη, που υφίστανται συνεχή επικάλυψη με οργανικές ύλες ή μείγμα οργανικών υλών και μεταλλικής σκόνης.  Γραμμή 510 Χονδροσύρμα Επίμηκες προϊόν θερμής έλασης τυλιγμένο σε ρόλους, ονομαστικών εγκαρσίων διαστάσεων συνήθως μεγαλυτέρων ή ίσων με 5 mm.  Γραμμή 520 Ράβδοι οπλισμού σκυροδέματος Επιμήκη προϊόντα παραμορφωμένης επιφάνειας, διατομής κυκλικής ή σχεδόν κυκλικής, παραγόμενα με θερμή έλαση σε ευθείες ράβδους κατά τρόπο ώστε να δημιουργείται μια επιφάνεια οδοντωτή ή με νευρώσεις και που προορίζονται για τον όπλισμό σκυροδέματος. Να  συμπεριληφθούν οι ράβδοι που λαμβάνονται με την ευθυγράμμιση και την κατά μήκος κοπή του χονδροσύρματος με οδοντώσεις ή νευρώσεις, και να συμπεριληφθούν επίσης οι ράβδοι λείας επιφάνειας που προορίζονται για την κατασκευή οπλισμού σκυροδέματος.  Γραμμή 530 Άλλοι χάλυβες εμπορίου Ο όρος αυτός καλύπτει τα ακόλουθα επιμήκη προϊόντα θερμής έλασης: τα επίπεδα και τις λοιπές ράβδους (κυρτής διατομής), τις κοίλες ράβδους, τις γωνίες, τα Τ, τους μικρού μεγέθους μορφοχάλυβες διατομών I, U, H και τους μορφοχάλυβες ειδικών μορφών. Μια  διάκριση γίνεται μεταξύ:  α) των επιπέδων:  - ράβδοι θερμής έλασης ορθογωνικής διατομής από καθολικό έλαστρο, το πάχος των οποίων είναι τουλάχιστον ίσο με 5 mm και το πλάτος δεν υπερβαίνει τα 150 mm- β) των λοιπών ράβδων, όπου περιλαμβάνονται:  - οι κυκλικές τετραγωνικές, εξαγωνικές ή οκταγωνικές, πλήρους διατομής (κυρτής), κυκλικής ή με τη μορφή κανονικού πολυγώνου 4, 6 ή 8 πλευρών- στα μέρη ΙΙ και ΙΙΙ του παρόντος ερωτηματολογίου να συμπεριληφθούν οι ράβδοι από ανοξείδωτους ή άλλους  κραματοποιημένους χάλυβες, με οδοντώσεις ή όχι, που προορίζονται για οπλισμό σκυροδέματος,  - οι ράβδοι ειδικής μορφής (τριγωνικές με λοξότμητες γωνίες, τραπεζοειδείς ράβδοι για ελατήρια, ημικυκλικές, ημιεπίπεδες κ.λπ.) - οι κοίλες ράβδοι τρυπανιών- γ) των μορφοχαλύβων που περιλαμβάνουν:  - τις γωνίες και τα Τ με ίσες πλευρές, η ορθή διατομή των οποίων θυμίζει τα γράμματα L και Τ,  - τα βολβοειδή στοιχεία,  - τους μορφοχάλυβες σχήματος Ι, U και Η των οποίων το ύψος είναι κατώτερο των 80 mm,  - τους ειδικούς μορφοχάλυβες (π.χ. σε μορφή Ζ, Τ με άνισες, μορφοχάλυβες L, U και Τ με οξείες γωνίες, μορφοχάλυβες για πέδιλα ερπυστριών κ.λπ.).  Γραμμή 540 Βαρείς μορφοχάλυβες Δοκοί Επιμήκη προϊόντα θερμής έλασης, η κάθετη διατομή των οποίων μοιάζει με τα γράμματα Ι, U και Η (κοίλα πολύγωνα) και των οποίων το ύψους του κεντρικού στοιχείου είναι ανώτερο των 80 mm.  Μορφοχάλυβες για πλαίσια ορυχείων Επιμήκεις μορφοχάλυβες θερμής έλασης κάθετης διατομής προσομοιάζει προς τα γράμματα Ι ή Η ή όπως το κεφαλαίο γράμμα Ω. Οι μορφοχάλυβες Ι, Η διακρίνονται των λοιπών δοκών από μια σημαντικότερη κλίση της εσωτερικής όψης των κεκλιμένων σκελών. Γενικά, τα  προϊόντα αυτά έχουν ένα πλάτος μεγαλύτερο του 0,7 του ονομαστικού υψους του κεντρικού στοιχείου.  Πασσαλοσανίδες Επιμήκη προϊόντα θερμής έλασης (κοίλα πολύγωνα) που περιλαμβάνουν κατά μήκος συνδέσμους, μέσω των οποίων μπορούν να προσαρμοστούν ώστε να αποτελέσουν χωρίσματα ή συνεχή πετάσματα.  Υλικό σιδηροδρομικών γραμμών Να δηλώνονται οι βαριές και ελαφρές σιδηροτροχιές, σιδηροτροχιές τροχιοδρόμων και τα προϊόντα για άλλα συστήματα σιδηροδρόμων (π.χ. σιδηροτροχιές για διατάξεις ανύψωσης, σιδηροτροχιές γεφυρών, σιδηροτροχιές με αυλακώσεις), καθώς και εξαρτήματα  σιδηροτροχιών θερμής έλασης, (π.χ. στρωτήρες, σφήνες, πλάκες στήριξης κ.λπ.).  Γ. Οικοδομικές επιχειρήσεις Πρόκειται για επιχειρήσεις που ασκούν τις ακόλουθες δραστηριότητες:  Μεταλλικές κατασκευές Στον τομέα αυτό περιλαμβάνονται οι παρακάτω δραστηριότητες:  - οι χαλύβδινες κατασκευές (γέφυρες, φέροντες οργανισμοί),  - η κατασκευή σιδηροδρομικού υλικού, όπως καρφιών, βελονών, στύλων, διασταυρώσεων και περιστροφικών πλακών,  - οι διατάξεις υποστήριξης εκσκαφών στα ορυχεία.  Κτίρια και δημόσια έργα Κατασκευή, επισκευή και κατεδάφιση κτιρίων, οδών, αυτοκινητοδρόμων, και τεχνικών έργων οδοποιίας- έργα υποδομής, όπως αποχετευτικά, υδροληψίας, σιδηροδρομικά (εκτός από τις σιδηροδρομικές γρμμές), κυματοθραύστες, σήραγγες, υπόγειες οδοί, υπερυψωμένοι  αυτοκινητόδρομοι, γέφυρες, κοιλαδογέφυρες, φράγματα, αποξηραντικά έργα, αποστραγγιστικά έργα, αρδευτικά έργα, έργα ρύθμισης και ελέγχου, υδροηλεκτρικοί σταθμοί, υδραυλικές εγκαταστάσεις, αγωγοί αερίου, αγωγοί πετρελαίου, κατασκευή υλικού υποστήριξης  (πλαίσια μεταλλείων) και κάθε άλλους είδους βαριών κατασκευαστικών εργασιών- λιμενικά έργα, όπως βυθοκορήσεις, υποθαλάσσιοι εκβραχισμοί, πάσσαλοι θεμελίωσης, αποξήρανση, κατασκευή λιμανιών και πλωτών διωρύγων, όρυξη φρεάτων, κατασκευή αεροδρομίων,  σταδίων, γηπέδων γκολφ, κολυμβητηρίων, γηπέδων τένις, πάρκινγκ, συστημάτων επικοινωνίας, όπως τηλεφωνικών και τηλεγραφικών γραμμών και κάθε άλλος τύπος έργων που εκτελούνται από ιδιωτικές ή δημόσιες επιχειρήσεις. Η κατηγορία αυτή περιλαμβάνει επίσης  τους υπεργολήπτες στον οικοδομικό τομέα, όπως ξηλουργοί, υδραυλικοί, σοβατζήδες και ηλεκτρολόγοι, καθώς και τους κατασκευαστές στύλων και σωλήνων από οπλισμένο σκυρόδεμα, πασσάλων κ.λπ.  ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ  Ι. ΓΕΝΙΚΕΣ ΠΑΡΑΤΗΡΗΣΕΙΣ  1. Το ερωτηματολόγιο πρέπει να συμπληρωθεί από όλους τους εμπόρους, φυσικά ή νομικά πρόσωπα, που διατηρούν αποθέματα, και οι οποίοι, μεταποιούν για λογαριασμό τους προϊόντα χάλυβα ΕΚΑΧ.  2. Η περίοδος αναφοράς είναι το ημερολογιακό έτος.  3. Η εξεταζόμενη μεταποίηση είναι εκείνη που συνίσταται στην μετατροπή ενός επίπεδου προϊόντος με σχίσιμο κατά μήκος ή/και με εκτύλιξη, ή/και με επεξεργασία επικάλυψης, σε ένα άλλο τελικό προϊόν έλασης ή σε ένα προϊόν έλασης καλύτερης ποιότητας.  4. Η σχέση μεταξύ του βάρους των προϊόντων που προορίζονται για επεξεργασία (μέρος Α του ερωτηματολογίου) και του βάρους των προϊόντων που προκύπτουν από αυτά (μέρος Β) θα πρέπει να είναι αποδεκτή, λαμβανομένων υπόψη των απορριμμάτων που οφείλονται σε  εργασία επεξεργασίας (εισροή = εκροή), ενώ τα προϊόντα που χρησιμοποιούνται στην αρχή θα πρέπει υποχρεωτικά να είναι προϊόντα ΕΚΑΧ.   ΙΙ. ΟΡΙΣΜΟΙ  1. Το ερωτηματολόγιο αναφέρεται σε όλες τις κατηγορίες χάλυβα (κραματοποιημένοι και μη κραματοποιημένοι χάλυβες) όπως εκείνες που ορίζονται στο ευρωπαϊκό πρότυπο ΝΕ 10020.  2. Γραμμή 11 Ως πλατιές ταινίες ψυχρής έλασης (ή λαμαρίνες ψυχρής έλασης) νοούνται τα επίπεδα προϊόντα ψυχρής έλασης σε ράβδους (ή σε φύλλα), πλάτους ίσου ή ανώτερου των 500 mm (οι λαμαρίνες ψυχρής έλασης, σε ράβδους ή σε φύλλα, πλάτους ίσου ή ανώτερου των 3 mm,  θεωρούνται ως προϊόντα ΕΚΑΧ σύμφωνα με την απόφαση του Συμβουλίου της 21ης Φεβρουαρίου 1983).  3. Γραμμή 12 Ως πλατιές ταινίες θερμής έλασης (ή λαμαρίνες θερμής έλασης) νοούνται τα επίπεδα προϊόντα θερμής έλασης σε ράβδους (ή σε φύλλα), πλάτους ίσου ή ανώτερου των 600 mm- τα φύλλα έλασης λαμβάνονται κατόπιν σχισίματος πλατιών ταινιών θερμής έλασης (μεγαλύτερο  ή ίσο των 600 mm) ή λεπίδων θερμής έλασης μικρότερων των 600 mm).  4. Γραμμή 21 Τα μεγάλα φύλλα ψυχρής έλασης, πλάτους κατώτερου των 500 mm, λαμβάνονται κατόπιν σχισίματος πλατιών ταινιών ψυχρής έλασης (προϊόν εκτός ΕΚΑΧ).  5. Γραμμή 22 Τα μεγάλα φύλλα θερμής έλασης λαμβάνονται κατόπιν σχισίματος πλατιών ταινιών θερμής έλασης (μεγαλύτερο ή ίσο των 600 mm) ή μεγάλων φύλλων θερμής έλασης μικρότερων των 600 mm.  6. Γραμμή 31 Οι λαμαρίνες ψυχρής έλασης κατασκευάζονται κατόπιν εκτύλιξης σε πλατιές ταινίες ψυχρής έλασης.  7. Γραμμή 32 Οι λαμαρίνες θερμής έλασης επιτυγχάνονται κατόπιν εκτύλιξης πλατιών ταινιών θερμής έλασης.  8. Γραμμή 40 Τα μεγάλα φύλλα σε ράβδους επιτυγχάνονται κατόπιν εκτύλιξης ή σχισίματος και εκτύλιξης πλατιών ταινιών θερμής ή ψυχρής έλασης ή μεγάλων φύλλων θερμής έλασης.  9. Γραμμή 50 Ως προϊόντα που έχουν υποστεί επεξεργασία επικάλυψης νοούνται όλες οι λαμαρίνες και οι ταινίες του αρχικού προϊόντος στο οποίο έχει γίνει από το μέρος του εμπόρου μεταλλική ή/και μη μεταλλική επικάλυψη.


Avis juridique important

|

52004SC0827

Σύσταση για απόφαση του Συµßουλίου για την ύπαρξη υπερβολικού ελλείμματος στην Πολωνία  /* SEC/2004/0827 τελικό */

Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ για την ύπαρξη υπερβολικού ελλείμματος στην Πολωνία(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 7 Απριλίου 2004, η Επιτροπή δημοσίευσε τις εαρινές προβλέψεις του 2004 [1]. Σύμφώνα με τις προβλέψεις αυτές, στις οποίες λαμβάνονται υπόψη τα στοιχεία που υποβλήθηκαν από την Πολωνία το Μάρτιο του 2004, το έλλειμμα της γενικής κυβέρνησης στην Πολωνία αυξήθηκε από 3,6% του ΑΕΠ το 2002 [2] σε 4,1% του ΑΕΠ το 2003, ποσοστό που υπερβαίνει την τιμή της αναφοράς του 3% του ΑΕΠ που ορίζει η Συνθήκη.[1]  Οι εαρινές προβλέψεις της Επιτροπής του 2004 είναι διαθέσιμες στον ακόλουθο δικτυακό τόπο:http://europa.eu.int/comm/economy_finance/ publications/european_economy/2004/ee204en.pdf.[2]  Σύμφωνα με το πρόγραμμα σύγκλισης, που υποβλήθηκε από τις πολωνικές αρχές στις 17 Μαΐου, το έλλειμμα για το 2002 αναθεωρήθηκε σε 4,0% του ΑΕΠ.Με βάση τις πρώτες αυτές ενδείξεις, στις 12 Μαΐου 2004 η Επιτροπή κίνησε τη διαδικασία υπερβολικού ελλείμματος για την Πολωνία με τη σύνταξη της έκθεσης που προβλέπεται στο άρθρο 104 παράγραφος 3 της Συνθήκης [3]. Στις 17 Μαΐου 2004, η Επιτροπή έλαβε το πρόγραμμα σύγκλισης της Πολωνίας, στο οποίο επιβεβαιώνεται ότι το 2003 το έλλειμμα έφθασε σε 4,1% του ΑΕΠ.[3]  Το πλήρες κείμενο της έκθεσης αυτής διατίθεται στον ακόλουθο δικτυακό τύπο:http://europa.eu.int/comm/economy_finance/ about/activities/sgp/procedures_en.htm.Η εφαρμογή της διαδικασίας υπερβολικού ελλείμματος (ΔΥΕ) διέπεται από το άρθρο 104 της Συνθήκης και τον κανονισμό (ΕΚ) αριθ. 1467/97 του Συμβουλίου «για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος», που αποτελεί μέρος του Συμφώνου Σταθερότητας και Ανάπτυξης [4]. Οι χώρες που προσχώρησαν στην ΕΕ την 1η Μαΐου 2004 είναι κράτη μέλη με παρέκκλιση τα οποία οφείλουν να αποφεύγουν τα υπερβολικά ελλείμματα, χωρίς ωστόσο να προβλέπεται για αυτά η επιβολή κυρώσεων σύμφωνα με το άρθρο 104 παράγραφοι 9 και 11.[4]  ΕΕ L 209, της 2.8.1997.Σύμφωνα με την έκθεση της Επιτροπής που καταρτίστηκε βάσει του άρθρου 104 παράγραφος 3 της Συνθήκης, το γεγονός ότι το έλλειμμα της Πολωνίας το 2003 υπερέβη την τιμή αναφοράς του 3% του ΑΕΠ που ορίζει η Συνθήκη δεν ήταν αποτέλεσμα έκτακτων περιστάσεων μη ελεγχόμενων από τις πολωνικές αρχές ούτε ήταν επακόλουθο κάποιας σοβαρής οικονομικής ύφεσης με την έννοια του Συμφώνου Σταθερότητας και Ανάπτυξης, δεδομένου ότι ο ρυθμός αύξησης του πραγματικού ΑΕΠ έφθασε σε 3,7% το 2003. Όσον αφορά τις εξελίξεις για το 2004, η έκθεση καταλήγει στο συμπέρασμα ότι το έλλειμμα της γενικής κυβέρνησης είναι πιθανό να αυξηθεί και να διατηρηθεί σε επίπεδο υψηλότερο από 3% του ΑΕΠ. Ειδικότερα, σύμφωνα με τις εαρινές προβλέψεις της Επιτροπής του 2004, το έλλειμμα της γενικής κυβέρνησης προβλέπεται να διαμορφωθεί σε 6,0% του ΑΕΠ το 2004, θα είναι δηλαδή υψηλότερο από το ποσοστό 5,7% του ΑΕΠ που είχαν προβλέψει οι πολωνικές αρχές στο πρόγραμμα σύγκλισης.Με βάση τις εαρινές προβλέψεις της Επιτροπής του 2004, η έκθεση της Επιτροπής καταλήγει επίσης στο συμπέρασμα ότι ο δείκτης του χρέους προς το ΑΕΠ, ο οποίος έφθασε σε 45,4% του ΑΕΠ το 2003, θα εξακολουθήσει και το 2004 να κινείται σε επίπεδα χαμηλότερα από την τιμή αναφοράς του 60% της Συνθήκης. Ειδικότερα, σύμφωνα με τις εαρινές προβλέψεις της Επιτροπής του 2004, ο δείκτης του χρέους προς το ΑΕΠ αναμένεται να φθάσει σε 49.1% του ΑΕΠ το 2004, εκτίμηση που συμφωνεί με το ποσοστό του 49% που είχαν προβλέψει οι πολωνικές αρχές στο πρόγραμμα σύγκλισης. Τα στοιχεία σχετικά με το έλλειμμα και το χρέος πρέπει να αναθεωρηθούν προς τα πάνω αν τα ανοικτά συνταξιοδοτικά ταμεία δεν συμπεριληφθούν στον τομέα της γενικής κυβέρνησης, σύμφωνα με την απόφαση της EUROSTAT σχετικά με την ταξινόμηση των κεφαλαιοποιητικών συνταξιοδοτικών καθεστώτων.Το άρθρο 104 παράγραφος 4 της Συνθήκης αναφέρει ότι «η επιτροπή του άρθρου 114 (δηλαδή η Οικονομική και Δημοσιονομική Επιτροπή) διατυπώνει γνώμη για την έκθεση της Επιτροπής». Η επιτροπή αυτή εξέδωσε την έκθεσή της στις 24 Μαΐου 2004, στην οποία συμφωνεί με την εκτίμηση που διατύπωσε η Επιτροπή στην έκθεσή της. Ειδικότερα, η επιτροπή καταλήγει στο συμπέρασμα ότι η δημοσιονομική κατάσταση στην Πολωνία δείχνει την ύπαρξη υπερβολικού ελλείμματος βάσει του πρώτου από τα δύο κριτήρια που προβλέπονται στο άρθρο 104 παράγραφος 2 για τον εντοπισμό των ελλειμμάτων αυτών. Η εξέταση και άλλων σχετικών παραγόντων, και ιδίως της μεσοπρόθεσμης δημοσιονομικής θέσης και του δείκτη δημοσίων επενδύσεων, δεν μετέβαλαν την εκτίμηση που στηριζόταν στα ίδια τα κριτήρια. Επίσης, σύμφωνα με την εκτίμηση της επιτροπής, το 2004 το έλλειμμα της γενικής κυβέρνησης θεωρείται πιθανό ότι θα συνεχίσει να υπερβαίνει την τιμή αναφοράς της Συνθήκης, ενώ το ακαθάριστο χρέος της γενικής κυβέρνησης αναμένεται να παραμείνει χαμηλότερο από την τιμή αναφοράς του 60% του ΑΕΠ της Συνθήκης.Η Επιτροπή, αφού εξέτασε τους συναφείς παράγοντες που έλαβε υπόψη στην έκθεσή της και συνεκτιμώντας τη γνώμη της επιτροπής, διατυπώνει τη γνώμη ότι υφίσταται υπερβολικό έλλειμμα στην Πολωνία. Η γνώμη αυτή, που εκδόθηκε από την Επιτροπή στις 24 Ιουνίου 2004, διαβιβάζεται με το παρόν έγγραφο στο Συμβούλιο, βάσει του άρθρου 104 παράγραφος 5 της συνθήκης. Η Επιτροπή συνιστά στο Συμβούλιο να λάβει σχετική απόφαση, σύμφωνα με το άρθρο 104 παράγραφος 6, και απευθύνει με το παρόν έγγραφο σύσταση για την έκδοση σχετικής απόφασης. Επιπλέον, η Επιτροπή υποβάλλει στο Συμβούλιο σύσταση για σύσταση του Συμβουλίου με αποδέκτη την Πολωνία, προκειμένου να τερματιστεί η κατάσταση υπερβολικού ελλείμματος, σύμφωνα με το άρθρο 104 παράγραφος 7 της Συνθήκης.Σύσταση για  ΑΠΟΦΑΣΗ ΤΟΥ ΣΥΜΒΟΥΛΙΟΥ για την ύπαρξη υπερβολικού ελλείμματος στην ΠολωνίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣΈχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 παράγραφος 6,τη σύσταση της Επιτροπής,τις παρατηρήσεις που υπέβαλε η Πολωνία,Εκτιμώντας τα ακόλουθα:(1) Σύμφωνα με το άρθρο 104 της Συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα. αυτό ισχύει και για τα κράτη μέλη με παρέκκλιση, δηλαδή όλες τις χώρες που προσχώρησαν στην ΕΕ την 1η Μαΐου 2004.(2) Το Σύμφωνο Σταθερότητας και Ανάπτυξης βασίζεται στο στόχο της διασφάλισης υγιών δημόσιων οικονομικών ως μέσου ενίσχυσης των προϋποθέσεων για την σταθερότητα των τιμών και την ισχυρή βιώσιμη ανάπτυξη που ευνοεί τη δημιουργία απασχόλησης.(3) Η διαδικασία υπερβολικού ελλείμματος του άρθρου 104 προβλέπει την έκδοση απόφασης για την ύπαρξη υπερβολικού ελλείμματος και το πρωτόκολλο για τη διαδικασία υπερβολικού ελλείμματος που επισυνάπτεται στη Συνθήκη περιλαμβάνει περαιτέρω διατάξεις σχετικά με την εφαρμογή της διαδικασίας υπερβολικού ελλείμματος. Ο κανονισμός (ΕΚ) αριθ. 3605/93 του Συμβουλίου [5], όπως τροποποιήθηκε για τον κανονισμό (ΕΚ) αριθ. 475/2000 του Συμβουλίου [6] και τον κανονισμό (ΕΚ) αριθ. 351/2002 της Επιτροπής [7], θεσπίζει λεπτομερείς κανόνες και ορισμούς σχετικά με την εφαρμογή των διατάξεων του εν λόγω πρωτοκόλλου.[5]  ΕΕ L 332, 31.12.1993, σ. 7.[6]  ΕΕ L 58, 3.3.2000, σ. 1.[7]  ΕΕ L 55, 26.2.2002 σ. 23.(4) Το άρθρο 104 παράγραφος 5 της Συνθήκης ορίζει ότι εάν η Επιτροπή κρίνει ότι υπάρχει ή ότι μπορεί να εμφανιστεί υπερβολικό έλλειμμα σε ένα κράτος μέλος, απευθύνει γνώμη προς το Συμβούλιο. Αφού εξέτασε όλους τους σχετικούς παράγοντες τους οποίους έλαβε υπόψη για τη σύνταξη της έκθεσής της σύμφωνα με το άρθρο 104 παράγραφος 3 και αφού έλαβε υπόψη τη γνώμη της Οικονομικής και Δημοσιονομικής Επιτροπής σύμφωνα με το άρθρο 104 παράγραφος 4, η Επιτροπή διατύπωσε στις 24 Ιουνίου 2004 τη γνώμη ότι στην Πολωνία υφίσταται υπερβολικό έλλειμμα.(5) Το άρθρο 104 παράγραφος 6 της Συνθήκης ορίζει ότι το Συμβούλιο πρέπει να λάβει υπόψη τις παρατηρήσεις που ενδέχεται να υποβάλει το ενδιαφερόμενο κράτος μέλος προτού αποφασίσει, μετά από μια συνολική εκτίμηση, αν υφίσταται υπερβολικό έλλειμμα.(6) Η συνολική εκτίμηση οδηγεί στα ακόλουθα συμπεράσματα. Το 2003 το έλλειμμα της γενικής κυβέρνησης στην Πολωνία ανήλθε σε 4,1% του ΑΕΠ, υπερέβη δηλαδή την τιμή αναφοράς του 3% του ΑΕΠ που ορίζει η Συνθήκη. Το γεγονός ότι το έλλειμμα της γενικής κυβέρνησης υπερέβη την τιμή αναφοράς δεν ήταν αποτέλεσμα έκτακτων περιστάσεων μη ελεγχόμενων από τις πολωνικές αρχές ούτε επακόλουθο κάποιας σοβαρής οικονομικής ύφεσης, κατά την έννοια του Συμφώνου Σταθερότητας και Ανάπτυξης. Το έλλειμμα της γενικής κυβέρνησης είναι πιθανόν να διατηρηθεί σε επίπεδα υψηλότερα του 3% του ΑΕΠ το 2004. Ειδικότερα, σύμφωνα με τις εαρινές προβλέψεις του 2004 της Επιτροπής, το έλλειμμα προβλέπεται να φθάσει σε 6,0% του ΑΕΠ το 2004, ενώ στο πρόγραμμα σύγκλισης της Πολωνίας προβλέπεται έλλειμμα ύψους 5,7% του ΑΕΠ. Ο δείκτης χρέους, ο οποίος το 2003 ανήλθε σε 45,4%, είναι πιθανό να διατηρηθεί το 2004 σε επίπεδα χαμηλότερα από την τιμή αναφοράς του 60% του ΑΕΠ που ορίζει η Συνθήκη. Τα στοιχεία σχετικά με το έλλειμμα και το χρέος πρέπει να αναπροσαρμοστούν προς τα πάνω αν τα ανοικτά συνταξιοδοτικά ταμεία δεν συμπεριληφθούν στον τομέα της γενικής κυβέρνησης, μετά από την απόφαση της EUROSTAT σχετικά με την ταξινόμηση των κεφαλαιοποιητικών συνταξιοδοτικών καθεστώτων.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Από τη συνολική αξιολόγηση προκύπτει ότι στην Πολωνία υφίσταται υπερβολικό έλλειμμα.Άρθρο 2Η παρούσα απόφαση απευθύνεται στη Δημοκρατία της Πολωνίας.Βρυξέλλες, [5 Ιουλίου] 2004.Για το ΣυμβούλιοΟ Πρόεδρος[...]


title: Σύσταση του Συμβουλίου, της 12ης Ιουνίου 2007 , σχετικά με την ανταλλαγή πληροφοριών για τις απαγωγές από τρομοκράτες

text:
               17.8.2007

               EL

               Επίσημη Εφημερίδα της Ευρωπαϊκής Ένωσης

               L 214/9

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 12ης Ιουνίου 2007
   σχετικά με την ανταλλαγή πληροφοριών για τις απαγωγές από τρομοκράτες
   (2007/562/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Εκτιμώντας ότι:

               (1)

               Οι απαγωγές από ομάδες/άτομα που μπορούν να τοποθετηθούν εντός του φάσματος της διεθνούς τρομοκρατίας συνιστούν τεράστια πρόκληση για τα κράτη μέλη.

               (2)

               Προκειμένου να αντιμετωπιστούν επιτυχώς οι καταστάσεις αυτές, τα κράτη μέλη πρέπει να συγκεντρώσουν αξιολογικά στοιχεία, να δημιουργήσουν επαφές και να αρχίσουν συζητήσεις σε εμπιστευτικά πλαίσια.

               (3)

               Οι δυνατότητες των ενδιαφερομένων κρατών μελών θα ενισχυθούν σημαντικά εάν μπορέσουν να αξιοποιήσουν την εμπειρία που άλλα κράτη μέλη έχουν αποκτήσει σε αντίστοιχες καταστάσεις.

               (4)

               Προς τούτο, κάθε κράτος μέλος πρέπει να υποβάλει προς τα άλλα κράτη μέλη δελτίο δεδομένων, το οποίο θα περιλαμβάνει σημαντικές πληροφορίες σχετικά με προηγούμενες απαγωγές, δίδοντας μόνον μη απόρρητες πληροφορίες αφού έχει λήξει το συμβάν, και οι οποίες θα περιορίζονται σε συμβάντα που σχετίζονται με τη διεθνή τρομοκρατία,

         ΣΥΝΙΣΤΑ:

               1)

               Τα κράτη μέλη:

                           α)

                           υποβάλουν, μετά την αντιμετώπιση περίπτωσης απαγωγής, τα εξής δεδομένα (1):

                                       —

                                       χώρα και περιοχή στην οποία συνέβη η απαγωγή

                                       —

                                       αριθμός και εθνικότητα του(των) ομήρου(-ων)

                                       —

                                       χρόνος και ημερομηνία της απαγωγής

                                       —

                                       χρόνος και ημερομηνία του τέλους του συμβάντος

                                       —

                                       αυτουργοί/υπεύθυνη τρομοκρατική ομάδα

                                       —

                                       τρόπος λειτουργίας της απαγωγής

                                       —

                                       κίνητρα της απαγωγής

                                       —

                                       συμμετοχή μεσολαβητή ναι/όχι

                                       —

                                       πρόσωπο επαφής στο οικείο κράτος μέλος

                                 Οι πληροφορίες αυτές υποβάλλονται σύμφωνα με το έντυπο του παραρτήματος 1·

                           β)

                           να υποβάλουν, επίσης, τις εξής πρόσθετες πληροφορίες, εφόσον ενδείκνυται:

                                       —

                                       λόγοι των ομήρων να βρίσκονται στη χώρα, γλωσσικές γνώσεις, φύλο των ομήρων

                                       —

                                       ιδεολογία, εθνικότητα, γλωσσικές γνώσεις των αυτουργών

                                       —

                                       μέσα που χρησιμοποιούν οι αυτουργοί για να απευθύνονται στο κοινό

                                       —

                                       λεπτομέρειες του τρόπου λειτουργίας των αυτουργών.

                                 Οι προαιρετικές αυτές πληροφορίες υποβάλλονται σύμφωνα με το έντυπο του παραρτήματος 2.

               2)

               Εάν συμπεριλαμβάνονται προσωπικά δεδομένα, τα δεδομένα αυτά υποβάλλονται σύμφωνα με την εθνική νομοθεσία.

               3)

               Τα κράτη μέλη να συγκεντρώνουν πληροφορίες σχετικά με όλες τις απαγωγές από τρομοκράτες που έχουν συμβεί από 1ης Ιανουαρίου 2002 και να υποβάλουν την περίληψη αυτή στα άλλα κράτη μέλη.

               4)

               Τα κράτη μέλη να ανταλλάσσουν πληροφορίες με βάση τις προαναφερόμενες αρχές μέσω του δικτύου των γραφείων συνδέσμου για την ανταλλαγή πληροφοριών σε επίπεδο ΕΕ σχετικά με τρομοκρατικές πράξεις.

               5)

               Τα κράτη μέλη να ανταλλάσσουν, κατά το δυνατόν, τις πληροφορίες και με την Ευρωπόλ και με βάση την ποσότητα και το είδος των εν λόγω δεδομένων, μετά από ένα χρόνο, να εξετάζουν κατά πόσον είναι σκόπιμο να δημιουργηθεί βάση δεδομένων στην Ευρωπόλ.

               6)

               Τα κράτη μέλη να καταρτίσουν κατάλογο λεπτομερών στοιχείων επαφών και να ανταλλάσσουν τον κατάλογο αυτό προκειμένου να διευκολύνουν την απευθείας επικοινωνία μεταξύ των σημείων επαφής.

      (1)  Σε περίπτωση απαγωγής οι πληροφορίες αυτές μπορούν να βοηθήσουν να εξακριβωθεί κατά πόσον άλλο κράτος μέλος έχει ήδη εμπειρία απαγωγής πολιτών της ΕΕ στην ίδια περιοχή, από την ίδια τρομοκρατική ομάδα ή υπό ανάλογες περιστάσεις. Τα οικεία κράτη μέλη μπορούν τότε να έλθουν σε επαφή με το καθορισθέν πρόσωπο επαφής. Περαιτέρω πληροφορίες και εμπειρία πρέπει να ανταλλάσσονται διμερώς σύμφωνα με την εθνική νομοθεσία.

      ΠΑΡΑΡΤΗΜΑ 1
      Notification of terrorist kidnap
      (or suspected terrorist kidnap)

         Please complete all fields in this box

      ΠΑΡΑΡΤΗΜΑ 2
      Completion of the following information is optional in accordance with national law


title: Σύσταση του Συμβούλιου, της 9ης Ιουλίου 2013 , σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ

text:
               30.7.2013

               EL

               Επίσημη Εφημερίδα της Ευρωπαϊκής Ένωσης

               C 217/97

      ΣΫΣΤΑΣΗ ΤΟΥ ΣΥΜΒΟΫΛΙΟΥ

   της 9ης Ιουλίου 2013
   σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ
   2013/C 217/24
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 136 σε συνδυασμό με το άρθρο 121 παράγραφος 2,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Η Ευρωομάδα έχει ειδική ευθύνη για την οικονομική διακυβέρνηση της ζώνης του ευρώ. Η οικονομική και χρηματοπιστωτική κρίση κατέδειξε σαφώς τις στενές σχέσεις αλληλεξάρτησης που υπάρχουν στη ζώνη του ευρώ, καθιστώντας επιτακτικότερη την ανάγκη για έναν συνεκτικό συνολικό προσανατολισμό πολιτικής ο οποίος να αντικατοπτρίζει την έντονη μετάδοση επιπτώσεων μεταξύ των κρατών μελών που έχουν ως νόμισμα το ευρώ, ώστε να υπάρχουν αποτελεσματικές ρυθμίσεις συντονισμού πολιτικής με σκοπό την ταχεία αντιμετώπιση των μεταβολών του οικονομικού περιβάλλοντος.

               (2)

               Τα κράτη μέλη που έχουν ως νόμισμα το ευρώ έχουν επίσης δεσμευτεί να αναλάβουν μια σειρά ριζικών επιπρόσθετων μεταρρυθμίσεων πολιτικής και να συντονίσουν τις πολιτικές τους με την υπογραφή, στις 2 Μαρτίου 2012, της Συνθήκης για τη σταθερότητα, τον συντονισμό και τη διακυβέρνηση στην οικονομική και νομισματική ένωση. Η έναρξη ισχύος του αποκαλούμενου «δίπτυχου» κανονισμών (3) το 2013 θα συμβάλει στην περαιτέρω εμβάθυνση του συντονισμού της δημοσιονομικής και οικονομικής πολιτικής εντός της ζώνης του ευρώ.

               (3)

               Σε εξέλιξη βρίσκονται εργασίες για την περαιτέρω εμβάθυνση της οικονομικής και νομισματικής ένωσης. Στις 28 Νοεμβρίου 2012, η Επιτροπή εξέδωσε ανακοίνωση σχετικά με ένα σχέδιο στρατηγικής για μια βαθιά και ουσιαστική οικονομική και νομισματική ένωση. Στο σχέδιο στρατηγικής εντοπίστηκαν το σκεπτικό και οι στόχοι μιας ουσιαστικής ΟΝΕ, καθώς και τα εργαλεία και τα μέτρα που θα επέτρεπαν την επίτευξή τους. Το σχέδιο στρατηγικής είχε ως στόχο να δρομολογήσει τη δημόσια συζήτηση στην Ευρώπη. Στις 12 Σεπτεμβρίου 2012, η Επιτροπή παρουσίασε έναν χάρτη πορείας προς μια τραπεζική ένωση. Η πρόταση αυτή συνοδευόταν από πρόταση για δύο κανονισμούς που ήταν αναγκαίοι για τη θέσπιση ενός ενιαίου εποπτικού μηχανισμού. Στις 5 Δεκεμβρίου 2012, ο πρόεδρος του Ευρωπαϊκού Συμβουλίου εξέδωσε έκθεση, που συντάχθηκε σε στενή συνεργασία με τον πρόεδρο της Επιτροπής, τον πρόεδρο της Ευρωομάδας και τον πρόεδρο της Ευρωπαϊκής Κεντρικής Τράπεζας, και η οποία περιλαμβάνει συγκεκριμένο και χρονικά δεσμευτικό χάρτη πορείας για την υλοποίηση μιας ουσιαστικής οικονομικής και νομισματικής ένωσης. Οι βασικοί πυλώνες της έκθεσης είναι ένα πλαίσιο ολοκληρωμένης χρηματοπιστωτικής, δημοσιονομικής και οικονομικής πολιτικής και η δημοκρατική νομιμότητα και λογοδοσία.
               Στις 14 Δεκεμβρίου 2012, οι αρχηγοί κρατών και κυβερνήσεων συμφώνησαν για τις ενέργειες που έπρεπε να αναληφθούν στο πλαίσιο του χάρτη πορείας για την ολοκλήρωση της ΟΝΕ, αναγνωρίζοντας την αλληλεξάρτηση μεταξύ των οικονομιών των κρατών μελών της ζώνης του ευρώ και τα οφέλη που μπορεί να αποφέρει η σταθερότητα στη ζώνη του ευρώ, τόσο στα μέλη της όσο και στην Ευρωπαϊκή Ένωση ως σύνολο.

               (4)

               Το Ευρωπαϊκό Κοινοβούλιο συμμετείχε ενεργά στο Ευρωπαϊκό Εξάμηνο και εξέφρασε τις απόψεις του για την εμβάθυνση της οικονομικής και νομισματικής ένωσης με το ψήφισμά του της 20ής Νοεμβρίου 2012«Προς μια ουσιαστική οικονομική και νομισματική ένωση».

               (5)

               Η διαχείριση των κρίσεων στη ζώνη του ευρώ έχει χαρακτηριστεί από μεγάλη αποφασιστικότητα. Η δέσμευση όλων των κρατών μελών και των θεσμικών οργάνων της ΕΕ να διαφυλάξουν την ακεραιότητα της ζώνης του ευρώ έχει σαφώς τεθεί πέραν κάθε αμφισβήτησης. Ωστόσο, η αποτελεσματικότητα της διακυβέρνησης της ζώνης του ευρώ, καθώς και ο τρόπος διαχείρισης των κρίσεων από την Ευρωομάδα πρέπει να βελτιωθούν περαιτέρω, ώστε να διασφαλισθεί πλήρως ο αποτελεσματικός συντονισμός στο επίπεδο της ζώνης του ευρώ. Απαιτείται επίσης ενισχυμένος συντονισμός για να επιτευχθεί ένας συνεκτικός συνολικός προσανατολισμός πολιτικής στη ζώνη του ευρώ και να διασφαλιστεί η εφαρμογή των απαραίτητων μέτρων πολιτικής. Η επίτευξη των εν λόγω στόχων θα ενισχύσει την εμπιστοσύνη των πολιτών και των αγορών, συμβάλλοντας με αυτό τον τρόπο στην οικονομική ανάκαμψη και τη χρηματοπιστωτική σταθερότητα στη ζώνη του ευρώ.

               (6)

               Η εφαρμογή του δίπτυχου θα ενισχύσει περαιτέρω τη δημοσιονομική εποπτεία στη ζώνη του ευρώ. Το δίπτυχο αναθέτει στην Ευρωομάδα το καθήκον να εξετάζει τα σχέδια προϋπολογισμών των επιμέρους κρατών μελών, καθώς και τις δημοσιονομικές προοπτικές για τη ζώνη του ευρώ συνολικά, προκειμένου να διαμορφωθεί ένας κατάλληλος συνολικός δημοσιονομικός προσανατολισμός. Η εξέταση αυτή πραγματοποιείται με βάση τις γνώμες που διατυπώνει η Επιτροπή για τα σχέδια δημοσιονομικών προγραμμάτων των κρατών μελών της ζώνης του ευρώ και την αξιολόγηση από μέρους της Επιτροπής των σχεδίων δημοσιονομικών προγραμμάτων για το σύνολο της ζώνης του ευρώ και της αλληλεπίδρασής τους. Για τη δημοσιονομική εξυγίανση σε όλη τη ζώνη του ευρώ, η βασική πρόκληση είναι να τεθεί ο δείκτης του χρέους προς το ΑΕΠ σε σταθερά πτωτική πορεία σε διαχρονική βάση. Αυτό μπορεί να πραγματοποιηθεί με την εφαρμογή διαφοροποιημένων, φιλικών προς την ανάπτυξη πολιτικών δημοσιονομικής εξυγίανσης, ενισχύοντας παράλληλα το αναπτυξιακό δυναμικό της ζώνης του ευρώ.
               Το διορθωτικό σκέλος του συμφώνου σταθερότητας και ανάπτυξης προβλέπει δημοσιονομική προσαρμογή, όπως ορίζεται σε διαρθρωτικούς όρους, προς την ονομαστική τιμή αναφοράς λαμβάνοντας υπόψη τις μεταξύ των χωρών διαφορές όσον αφορά τους κινδύνους για τη βιωσιμότητα, τόσο βραχυπρόθεσμα όσο και μεσοπρόθεσμα, και επιτρέπει στους αυτόματους σταθεροποιητές να λειτουργήσουν κατά τη διάρκεια της πορείας προσαρμογής. Το προληπτικό σκέλος του συμφώνου σταθερότητας και ανάπτυξης προβλέπει σταδιακή προσαρμογή για την επίτευξη των μεσοπρόθεσμων στόχων με ετήσια διαρθρωτική βελτίωση ύψους 0,5 % ως σημείο αναφοράς. Το ποσοστό αυτό μπορεί να εξειδικεύεται ανά χώρα, λαμβάνοντας υπόψη τις κυκλικές συνθήκες και τον κίνδυνο όσον αφορά τη διατηρησιμότητα του χρέους. Η αξιοπιστία της δημοσιονομικής πολιτικής σε μεσοπρόθεσμη βάση θα ενισχυόταν εάν η σύνθεση των δημόσιων δαπανών και εσόδων αποτύπωνε καλύτερα τον αντίκτυπο που έχουν στην ανάπτυξη οι διάφορες επιμέρους δαπάνες και οι πηγές εσόδων. Επιπλέον, η αναπτυξιακή δυναμική της οικονομίας μπορεί να ενδυναμωθεί με τη θέσπιση περαιτέρω διαρθρωτικών μεταρρυθμίσεων και την αξιοποίηση των δυνατοτήτων που προσφέρει το ισχύον δημοσιονομικό πλαίσιο της ΕΕ για να εξισορροπηθούν οι ανάγκες παραγωγικών δημόσιων επενδύσεων με τους στόχους δημοσιονομικής πειθαρχίας στο προληπτικό σκέλος του συμφώνου σταθερότητας και ανάπτυξης.

               (7)

               Οι περισσότεροι δείκτες κινδύνου που συνδέονται με τις χρηματοπιστωτικές αγορές της ΕΕ και την ψυχολογία της αγοράς βελτιώθηκαν σε σύγκριση με το 2012, καθώς άρχισε να υποχωρεί η ένταση του φαύλου κύκλου των αυτοεκπληρούμενων και καταστροφικών προσδοκιών. Ωστόσο, εξακολουθεί να υπάρχει σημαντικός κατακερματισμός της αγοράς. Η βελτίωση των όρων χρηματοδότησης για τις τράπεζες θα πρέπει να γίνει αισθητή με την αύξηση της παροχής πιστώσεων προς την πραγματική οικονομία, ενώ εξακολουθούν να υφίστανται σημαντικές διαφορές μεταξύ των κρατών μελών όσον αφορά την τραπεζική δανειοδοτική δραστηριότητα και το κόστος της χρηματοδότησης προς τον ιδιωτικό τομέα. Η διευκόλυνση της εύτακτης απομόχλευσης, τόσο του τραπεζικού τομέα όσο και του μη χρηματοπιστωτικού ιδιωτικού τομέα, διατηρώντας συγχρόνως τη ροή νέων πιστώσεων για παραγωγικές χρήσεις στην πραγματική οικονομία, και ιδίως τις μικρομεσαίες επιχειρήσεις, αποτελούν τις κυριότερες προκλήσεις στην παρούσα συγκυρία.

               (8)

               Η περαιτέρω εξυγίανση των ισολογισμών των τραπεζών και η συνέχιση της ενίσχυσης των κεφαλαιακών αποθεμάτων ασφαλείας, όπου χρειάζεται, θα συμβάλουν στην αποκατάσταση της ροής των πιστώσεων. Στο πλαίσιο αυτό, οι έλεγχοι ποιότητας των στοιχείων ενεργητικού και οι προσομοιώσεις ακραίων καταστάσεων από μέρους του Ενιαίου Εποπτικού Μηχανισμού (ΕΕΜ) και της Ευρωπαϊκής Αρχής Τραπεζών (ΕΑΤ) θα εξασφαλίσουν τη διαφάνεια των ισολογισμών των τραπεζών και θα συμβάλουν ώστε να προσδιοριστούν τυχόν άλλες εναπομένουσες αδυναμίες, ενισχύοντας με αυτόν τον τρόπο την εμπιστοσύνη στον τομέα ως σύνολο. Ο κίνδυνος περαιτέρω κατακερματισμού της χρηματοπιστωτικής αγοράς και οικονομικής αναταραχής καταδεικνύει πόσο μεγάλη σημασία έχει για τη ζώνη του ευρώ η υλοποίηση της Τραπεζικής Ένωσης, αποφεύγοντας ταυτόχρονα προσεγγίσεις ad hoc για την εξυγίανση των τραπεζών.

               (9)

               Απαιτούνται διαρθρωτικές μεταρρυθμίσεις σε όλη τη ζώνη του ευρώ για τη βελτίωση της λειτουργίας των αγορών προϊόντων και εργασίας, με στόχο την προώθηση της ανταγωνιστικότητας, την ενίσχυση της εν εξελίξει διαδικασίας προσαρμογής και την εξασφάλιση μιας βιώσιμης ανακατανομής των πόρων. Επιπλέον, οι διαρθρωτικές μεταρρυθμίσεις διαδραματίζουν ουσιαστικό ρόλο στη διευκόλυνση της διαδικασίας επανεξισορρόπησης και απομόχλευσης. Για τις χώρες που εμφανίζουν έλλειμμα, τα οφέλη από τη βελτίωση της ανταγωνιστικότητας θα αυξήσουν τις καθαρές εξαγωγές, οι οποίες συμβάλλουν στον επαναπροσδιορισμό του σεναρίου ανάπτυξης προς πιο παραγωγικούς τομείς εμπορευσίμων, με μικρότερη ένταση εργασίας, ενώ ταυτόχρονα στηρίζουν την οικονομική ανάκαμψη και τη μείωση των δεικτών χρέους. Ταυτόχρονα, οι μεταρρυθμίσεις για τη βελτίωση του ανταγωνισμού στις χώρες με πλεόνασμα του ισοζυγίου τρεχουσών συναλλαγών θα μπορούσαν να συμβάλουν στην ανακατανομή των πόρων και στην τόνωση των επενδύσεων σε τομείς μη εμπορευσίμων. Αυτό θα ενισχύσει τον ρόλο της εγχώριας ζήτησης στη σύνθεση της ανάπτυξης καθιστώντας την προσαρμογή στη ζώνη του ευρώ πιο συμμετρική. Ταυτόχρονα, η κρίση είχε σε μεγάλο βαθμό ασύμμετρες επιπτώσεις στην απασχόληση των κρατών μελών της ζώνης ευρώ, και οι χώρες που επλήγησαν περισσότερο ήταν εκείνες που υπέστησαν την οξύτερη συμπίεση της εγχώριας ζήτησης η οποία συνδέεται με αναστροφή του ισοζυγίου τρεχουσών συναλλαγών. Αν δεν υπάρξει αποτελεσματική και ταχεία απορρόφηση της κυκλικής ανεργίας, ενδέχεται να εμφανιστούν αποτελέσματα υστέρησης, υπό τη μορφή της εδραίωσης της ανεργίας και της χαμηλότερης ευαισθησίας της στις μεταβολές των μισθών. Επομένως, οι διαρθρωτικές μεταρρυθμίσεις στην αγορά εργασίας παραμένουν ιδιαίτερα σημαντικές για τον μετριασμό των κινδύνων για την κοινωνική συνοχή και τη μελλοντική δυναμική ανάπτυξης στη ζώνη του ευρώ. Με την υπογραφή, στις 2 Μαρτίου 2012, της Συνθήκης για τη σταθερότητα, τον συντονισμό και τη διακυβέρνηση στην οικονομική και νομισματική ένωση, τα κράτη μέλη της ζώνης του ευρώ δεσμεύτηκαν να συζητούν εκ των προτέρων και, όπου κρίνεται σκόπιμο, να συντονίζουν τα εθνικά τους σχέδια με αντικείμενο σημαντικές οικονομικές μεταρρυθμίσεις προκειμένου να αξιολογούν συγκριτικά τις βέλτιστες πρακτικές και να συνεργαστούν με στόχο μια αποτελεσματικά συντονισμένη οικονομική πολιτική. Οι επιπτώσεις των μέτρων που έχουν ήδη θεσπιστεί θα πρέπει να παρακολουθούνται από την Ευρωομάδα, με σκοπό να ενθαρρυνθεί η λήψη περαιτέρω μέτρων, εφόσον χρειάζεται, και η θέσπιση πιο φιλόδοξων στόχων για ορισμένες μεταρρυθμίσεις σύμφωνα με τις ειδικές κατά χώρα συστάσεις,

         ΣΥΝΙΣΤΑ στα κράτη μέλη της ζώνης του ευρώ να αναλάβουν δράση, τόσο μεμονωμένα όσο και συλλογικά, με την επιφύλαξη των αρμοδιοτήτων του Συμβουλίου όσον αφορά τον συντονισμό των οικονομικών πολιτικών των κρατών μελών, αλλά ιδίως στο πλαίσιο του συντονισμού της οικονομικής πολιτικής εντός της Ευρωομάδας, κατά την περίοδο 2013-2014 ώστε:

               1.

               Να αναλάβουν την ευθύνη για έναν συνεκτικό συνολικό προσανατολισμό πολιτικής στη ζώνη του ευρώ προκειμένου να εξασφαλιστεί η καλή λειτουργία της ζώνης του ευρώ, να αυξηθεί η ανάπτυξη και η απασχόληση και να δοθεί συνέχεια στο έργο της εμβάθυνσης της οικονομικής και νομισματικής ένωσης. Να δοθεί η δυνατότητα στην Ευρωομάδα να διαδραματίσει κεντρικό ρόλο στο ενισχυμένο πλαίσιο εποπτείας που εφαρμόζεται στα κράτη μέλη της ζώνης του ευρώ για τον συντονισμό και την παρακολούθηση των μεταρρυθμίσεων σε εθνικό επίπεδο και σε επίπεδο ζώνης του ευρώ που είναι απαραίτητες για μια σταθερή και εύρωστη ζώνη του ευρώ και για να εξασφαλιστεί η συνοχή των πολιτικών, καθώς και στην προετοιμασία των συνόδων κορυφής της ζώνης του ευρώ.

               2.

               Να διασφαλιστεί ότι η Ευρωομάδα παρακολουθεί και συντονίζει τις δημοσιονομικές πολιτικές των κρατών μελών της ζώνης του ευρώ και τον συνολικό προσανατολισμό της δημοσιονομικής πολιτικής για τη ζώνη του ευρώ στο σύνολό της ώστε να διασφαλιστεί μια ευνοϊκή για την ανάπτυξη και διαφοροποιημένη δημοσιονομική πολιτική. Για τον σκοπό αυτό, η Ευρωομάδα θα πρέπει να συζητά τις γνώμες που διατυπώνει η Επιτροπή όσον αφορά τα σχέδια δημοσιονομικών προγραμμάτων εκάστου κράτους μέλους της ζώνης του ευρώ και τη δημοσιονομική κατάσταση και τις προοπτικές για τη ζώνη του ευρώ ως σύνολο με βάση τη συνολική αξιολόγηση από μέρους της Επιτροπής των σχεδίων δημοσιονομικών προγραμμάτων και της αλληλεπίδρασής τους. Ο συντονισμός θα επιτρέπει να διασφαλιστεί ότι ο ρυθμός της δημοσιονομικής εξυγίανσης θα διαφοροποιείται ανάλογα με τη δημοσιονομική και οικονομική κατάσταση των κρατών μελών της ζώνης του ευρώ βάσει της δημοσιονομικής προσαρμογής όπως ορίζεται σε διαρθρωτικούς όρους σύμφωνα με το σύμφωνο σταθερότητας και ανάπτυξης, επιτρέποντας στους αυτόματους σταθεροποιητές να λειτουργήσουν κατά τη διάρκεια της πορείας προσαρμογής και ότι, προκειμένου να ενισχυθεί η αξιοπιστία της δημοσιονομικής πολιτικής μεσοπρόθεσμα, η δημοσιονομική εξυγίανση θα ενισχύεται από ένα συνολικά αποτελεσματικό και ευνοϊκό για την ανάπτυξη μείγμα δαπανών και εσόδων και από κατάλληλες διαρθρωτικές μεταρρυθμίσεις που ενισχύουν το δυναμικό οικονομικής ανάπτυξης.

               3.

               Να αξιολογηθούν, στο πλαίσιο της Ευρωομάδας, οι λόγοι που εξηγούν τις διαφορές στα επιτόκια δανειοδότησης, ιδίως προς τις ΜΜΕ στα διάφορα κράτη μέλη της ζώνης του ευρώ· να εξεταστούν οι συνέπειες του κατακερματισμού των χρηματοπιστωτικών αγορών στη ζώνη του ευρώ και να επιδιωχθεί η εξεύρεση τρόπων αντιμετώπισής του.

               4.

               Αξιοποιώντας την ανακεφαλαιοποίηση και την αναδιάρθρωση των προηγούμενων ετών, να προωθηθεί περαιτέρω η εξυγίανση των ισολογισμών των τραπεζών ως τρόπος για την αναστροφή του κατακερματισμού στην ενιαία αγορά και τη βελτίωση της ροής πιστώσεων προς την πραγματική οικονομία, ιδίως τις ΜΜΕ. Για τον σκοπό αυτό: α) να διασφαλιστεί ότι οι έλεγχοι ποιότητας των στοιχείων ενεργητικού και οι προσομοιώσεις ακραίων καταστάσεων που θα διενεργούνται από τον Ενιαίο Εποπτικό Μηχανισμό (ΕΕΜ) σε συνεργασία με την Ευρωπαϊκή Αρχή Τραπεζών (ΕΑΤ) θα ολοκληρώνονται εντός του συμφωνηθέντος χρονοδιαγράμματος· β) να εξασφαλιστούν ισότιμοι όροι κατά την εφαρμογή των απαιτήσεων καταμερισμού των βαρών στο πλαίσιο ανακεφαλαιοποίησης των τραπεζών· γ) να εξασφαλιστεί η ύπαρξη αξιόπιστων δημοσιονομικών δικλείδων ασφαλείας στο πλαίσιο των ελέγχων ποιότητας των στοιχείων ενεργητικού και των προσομοιώσεων ακραίων καταστάσεων· δ) να εξαλειφθούν τα κίνητρα των τραπεζών, σε επίπεδο εποπτείας, για αντιστοίχιση ενεργητικού και παθητικού εντός των εθνικών συνόρων· και ε) να επιταχυνθεί η λήψη των αναγκαίων μέτρων για τη δημιουργία τραπεζικής ένωσης, όπως όρισε το Ευρωπαϊκό Συμβούλιο.

               5.

               Να συντονίζονται εκ των προτέρων τα σχέδια σημαντικών οικονομικών μεταρρυθμίσεων των κρατών μελών με νόμισμα το ευρώ. Να παρακολουθείται η εφαρμογή των διαρθρωτικών μεταρρυθμίσεων, ιδίως στις αγορές εργασίας και προϊόντων και να αξιολογείται ο αντίκτυπός τους στη ζώνη του ευρώ, λαμβάνοντας υπόψη τις συστάσεις του Συμβουλίου για τα επιμέρους κράτη μέλη της ζώνης του ευρώ. Να προωθηθεί η περαιτέρω προσαρμογή στη ζώνη του ευρώ, διασφαλίζοντας τη διόρθωση των εξωτερικών και εσωτερικών ανισορροπιών, μεταξύ άλλων εφαρμόζοντας πιστά τις μεταρρυθμίσεις που αντιμετωπίζουν τις στρεβλώσεις στην αποταμιευτική και επενδυτική συμπεριφορά των κρατών μελών που έχουν τόσο ελλείμματα όσο και πλεονάσματα στον λογαριασμό τρεχουσών συναλλαγών τους. Να ληφθούν τα αναγκαία μέτρα για την αποτελεσματική εφαρμογή της διαδικασίας μακροοικονομικών ανισορροπιών, ιδίως με την αξιολόγηση της προόδου όσον αφορά τις δεσμεύσεις στον τομέα των μεταρρυθμίσεων για τα κράτη μέλη που παρουσιάζουν υπερβολικές ανισορροπίες και όσον αφορά την εφαρμογή μεταρρυθμίσεων σε κράτη μέλη που παρουσιάζουν ανισορροπίες οι οποίες απαιτούν αποφασιστική δράση για τον περιορισμό των αρνητικών δευτερογενών αποτελεσμάτων στα υπόλοιπα κράτη μέλη της ζώνης του ευρώ.

               6.

               Σύμφωνα με την ΕΕΑ 2013, να λάβουν συλλογικά και σημαντικά μέτρα προκειμένου να αντιμετωπίσουν τις κοινωνικές συνέπειες της κρίσης και τα αυξανόμενα επίπεδα ανεργίας. Η κατάσταση των άνεργων νέων είναι ιδιαίτερα ανησυχητική και συνιστάται η ανάληψη τολμηρής δράσης κατά τα πρότυπα του συμφώνου για την ανάπτυξη και την απασχόληση και της ενωσιακής «Εγγύησης για τους νέους». Συνιστάται επίσης η πραγματοποίηση μεταρρυθμίσεων για να διευκολυνθεί η πρόσβαση στην απασχόληση, να αποτραπούν οι πρόωρες αποχωρήσεις από την αγορά εργασίας, να μειωθεί το κόστος της εργασίας, να καταπολεμηθεί ο κατακερματισμός της αγοράς εργασίας και να στηριχθεί η καινοτομία.

      Βρυξέλλες, 9 Ιουλίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Κανονισμός (ΕΕ) αριθ. 472/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για την ενίσχυση της οικονομικής και δημοσιονομικής εποπτείας των κρατών μελών στη ζώνη του ευρώ τα οποία αντιμετωπίζουν ή απειλούνται με σοβαρές δυσκολίες αναφορικά με τη χρηματοοικονομική τους σταθερότητα (ΕΕ L 140 της 27.5.2013, σ. 1)· κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).


Avis juridique important

|

31984H0635

84/635/ΕΟΚ: Σύσταση του Συμβουλίου της 13ης Δεκεμβρίου 1984 σχετικά με την προώθηση θετικών δράσεων υπέρ των γυναικών

Επίσημη Εφημερίδα αριθ. L 331 της 19/12/1984 σ. 0034 - 0035 Ισπανική ειδική έκδοση: Κεφάλαιο 05 τόμος 4 σ. 0124  Πορτογαλική ειδική έκδοση : Κεφάλαιο 05 τόμος 4 σ. 0124

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 13ης Δεκεμβρίου 1984  σχετικά με την προώθηση θετικών δράσεων υπέρ των γυναικών  (84/635/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  το σχέδιο σύστασης που υπέβαλε η Επιτροπή (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι διάφορες δράσεις έχουν ήδη αναληφθεί σε κοινοτικό επίπεδο για την προώθηση της ισότητας ευκαιριών για τις γυναίκες· ότι ειδικότερα το Συμβούλιο εξέδωσε, βάσει των άρθρων 100 και 235 της συνθήκης, τις οδηγίες 75/117/ΕΟΚ (4), 76/207/ΕΟΚ (5) και 79/7/ΕΟΚ (6) που αφορούν την ίση μεταχείριση ανδρών και γυναικών · ότι ετοιμάζεται η θέσπιση νέων νομικών διατάξεων·  ότι η οδηγία 76/207/ΕΟΚ προβλέπει στο άρθρο 2 παράγραφος 4 ότι η οδηγία αυτή δεν θίγει τα μέτρα που αποσκοπούν στην προώθηση της ισότητας ευκαιριών μεταξύ ανδρών και γυναικών, ιδίως με την άρση των ανισοτήτων που εκδηλώνονται στην πράξη και θίγουν τις ευκαιρίες των γυναικών στους τομείς που αναφέρονται στο άρθρο 1 παράγραφος 1 της εν λόγω οδηγίας·  ότι οι υφιστάμενες νομικές διατάξεις για την ίση μεταχείριση, που έχουν προβλεφθεί για την παροχή δικαιωμάτων στα άτομα, είναι ανεπαρκείς για την εξάλειψη όλων των ανισοτήτων που εκδηλώνονται στην πράξη, αν δεν αναληφθεί παράλληλη δράση από τις κυβερνήσεις, τους κοινωνικούς εταίρους και άλλους ενδιαφερόμενους φορείς, με σκοπό την εξουδετέρωση των επιζήμιων συνεπειών για τις γυναίκες που εργάζονται, οι οποίες προκύπτουν από τη στάση, τη συμπεριφορά και τις δομές τις κοινωνίας·  ότι το Συμβούλιο, με το ψήφισμα της 12ης Ιουλίου 1982 σχετικά με την προώθηση της ισότητας ευκαιριών για τις γυναίκες (7), ενέκρινε τους γενικούς στόχους του νέου κοινοτικού προγράμματος δράσης για την προώθηση της ισότητας ευκαιριών για τις γυναίκες (1982-1985), δηλαδή την ενίσχυση της δράσης με σκοπό την εξασφάλιση της τήρησης της αρχής της ίσης μεταχείρισης και την προώθηση της ισότητας ευκαιριών στην πράξη με θετικές δράσεις (τμήμα Β του προγράμματος), και εξέφρασε τη βούληση να θέσει σ' εφαρμογή τα κατάλληλα μέτρα για την πραγματοποίηση των στόχων αυτών·  ότι σε περίοδο οικονομικής κρίσης, η δράση που αναλαμβάνεται σε εθνικό και σε κοινοτικό επίπεδο πρέπει όχι μόνο να συνεχίζεται αλλά και να εντείνεται ώστε να προωθηθεί η επίτευξη της ισότητας ευκαιριών στην πράξη μέσω της θέσης σε εφαρμογή θετικών δράσεων, ειδικότερα στους τομείς της ισότητας αμοιβών και της ισότητας μεταχείρισης όσον αφορά την πρόσβαση στην απασχόληση και την επαγγελματική κατάρτιση και προώθηση και τις συνθήκες εργασίας·  ότι το Ευρωπαϊκό Κοινοβούλιο υπογράμμισε τη σημασία των θετικών δράσεων,  ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. Να χαράξουν μια πολιτική θετικής δράσης που θα αποβλέπει στην εξάλειψη των ανισοτήτων, που εκδηλώνονται στην πράξη και θίγουν τις γυναίκες στην επαγγελματική τους ζωή, καθώς και στην προώθηση της κατάργησης του διαχωρισμού των φύλων στην εργασία, και η οποία θα περιλαμβάνει κατάλληλα γενικά και ειδικά μέτρα, στα πλαίσια των πολιτικών και πρακτικών που ακολουθούνται σε εθνικό επίπεδο και χωρίς να θίγονται οι αρμοδιότητες των κοινωνικών εταίρων, ώστε:  α) να εξουδετερωθούν ή να αντισταθμιστούν οι επιζήμιες συνέπειες που έχουν, για τις γυναίκες που εργάζονται ή αναζητούν εργασία, η στάση, η συμπεριφορά και οι δομές που βασίζονται στην αντίληψη ενός παραδοσιακού διαχωρισμού των ρόλων των ανδρών και των γυναικών στην κοινωνία·  β) να ενθαρρυνθεί η συμμετοχή των γυναικών στις διάφορες δραστηριότητες στους τομείς της επαγγελματικής ζωής όπου σήμερα εκπροσωπούνται ελλιπώς, ιδίως στους τομείς που προβλέπεται ότι θα έχουν μεγάλη σημασία στο μέλλον, και στα ανώτερα επίπεδα ανάληψης ευθυνών, προκειμένου να επιτευχθεί καλύτερη χρησιμοποίηση όλου του ανθρώπινου δυναμικού.  2. Να καθοριστεί πλαίσιο που θα περιλαμβάνει κατάλληλες διατάξεις για να προαχθεί και να διευκολυνθεί η εισαγωγή και η επέκταση των μέτρων αυτών.  3. Να λάβουν, να συνεχίσουν ή να ενθαρρύνουν μέτρα θετικής δράσης στο δημόσιο και τον ιδιωτικό τομέα.  4. Να ενεργήσουν ώστε οι θετικές δράσεις να περιλαμβάνουν, εφόσον είναι δυνατό, δράσεις σχετικά με τα ακόλουθα θέματα:  - ενημέρωση και ευαισθητοποίηση τόσο του μεγάλου κοινού όσο και του επαγγελματικού κόσμου για την αναγκαιότητα να προαχθεί η ισότητα των ευκαιριών για τις γυναίκες στον επαγγελματικό βίο,  - σεβασμός της αξιοπρέπειας των γυναικών στο χώρο εργασίας,  - ποιοτικές και ποσοτικές μελέτες και αναλύσεις σχετικά με την κατάσταση των γυναικών στην αγορά εργασίας,  - διαφοροποίηση των επαγγελματικών επιλογών και καλύτερη ισοδυναμία των επαγγελματικών προϊόντων, ιδίως με την κατάλληλη επαγγελματική εκπαίδευση, συμπεριλαμβανομένης και της εφαρμογής συνοδευτικών μέτρων και προσαρμοσμένων παιδαγωγικών μέσων,  - αναγκαία μέτρα προκειμένου οι υπηρεσίες εξεύρεσης εργασίας, προσανατολισμού κα παροχής συμβουλών να διαθέτουν ειδικευμένο και αριθμητικά επαρκές προσωπικό ώστε να παρέχουν υπηρεσίες βασισμένες στην αναγκαία γνώση των ειδικών προβλημάτων των ανέργων γυναικών,  - ενθάρρυνση της υποβολής υποψηφιοτήτων, της πρόσληψης και της προώθησης των γυναικών στους τομείς, στα επαγγέλματα και στα επίπεδα όπου οι γυναίκες εκπροσωπούνται ελλιπώς, κυρίως στις υπεύθυνες θέσεις,  - προσαρμογή των συνθηκών εργασίας, ρύθμιση της οργάνωσης και του χρόνου εργασίας,  - προώθηση των συνοδευτικών μέτρων, παραδείγματος χάρη εκείνων που αποβλέπουν στην προώθηση καλύτερου καταμερισμού των επαγγελματικών και κοινωνικών ευθυνών,  - ενεργός συμμετοχή των γυναικών στους οργανισμούς λήψης αποφάσεων, συμπεριλαμβανομένων εκείνων που εκπροσωπούν τους εργαζόμενους, τους εργοδότες και τους ελεύθερους επαγγελματίες.  5. Να εξασφαλίσουν ότι για τις δράσεις και τα μέτρα που αναφέρονται στα σημεία 1 μέχρι 4 θα ενημερώνεται το κοινό καθώς και ο επαγγελματικός κόσμος, ιδίως οι ενδεχόμενοι δικαιούχοι, με όλα τα κατάλληλα μέσα και σε όσο το δυνατό μεγαλύτερη έκταση.  6. Να δώσουν στις εθνικές επιτροπές και στους εθνικούς οργανισμούς για την ισότητα των ευκαιριών τη δυνατότητα να συνεισφέρουν σημαντικά στην προώθηση των μέτρων αυτών. Αυτό προϋποθέτει ότι αυτές οι επιτροπές και αυτοί οι οργανισμοί θα είναι εφοδιασμένοι με τα κατάλληλα μέσα δράσης.  7. Να ενθαρρυνθούν κατά το δυνατόν οι κοινωνικοί εταίροι να προωθούν θετικές δράσεις στα πλαίσια της οργάνωσής τους καθώς και στους τόπους εργασίας, παραδείγματος χάρη προτείνοντας προσανατολισμούς, αρχές, κώδικες ορθής συμπεριφοράς ή ακολουθητέας πρακτικής ή οποιονδήποτε άλλο κατάλληλο τρόπο για την εκτέλεση των δράσεων αυτών.  8. Να καταβάλουν, και στο δημόσιο τομέα, προσπάθειες για την προώθηση της ισότητας των ευκαιριών που μπορούν να δώσουν το παράδειγμα, ιδίως στους τομείς όπου χρησιμοποιούνται ή αναπτύσσονται νέες τεχνολογίες πληροφοριών.  9. Να θεσπίσουν τις κατάλληλες ρυθμίσεις για τη συλλογή πληροφοριών για τα μέτρα που λαμβάνουν οι δημόσιοι και οι ιδιωτικοί οργανισμοί και για τον έλεγχο και την αξιολόγηση αυτών των μέτρων,  ΚΑΙ, ΓΙΑ ΤΟ ΣΚΟΠΟ ΑΥΤΟ, ΖΗΤΑ ΑΠΟ ΤΗΝ ΕΠΙΤΡΟΠΗ:  1. Να προωθήσει και να οργανώσει, σε συνεννόηση με τα κράτη μέλη, τη συστηματική ανταλλαγή και αξιολόγηση των πληροφοριών και εμπειριών των σχετικών με τις θετικές δράσεις μέσα στην Κοινότητα.  2. Να υποβάλει έκθεση στο Συμβούλιο, μέσα σε τρία χρόνια από την έκδοση της παρούσας σύστασης, για τις προόδους που θα έχουν επιτευχθεί κατά την εφαρμογή της, με βάση πληροφορίες που θα της δώσουν τα κράτη μέλη.  Βρυξέλλες, 13 Δεκεμβρίου 1984.  Για το Συμβούλιο  Ο Πρόεδρος  R. QUINN  (1) ΕΕ αριθ. C 143 της 30. 5. 1984, σ. 3.  (2) ΕΕ αριθ. C 315 της 26. 11. 1984, σ. 81.  (3) Γνώμη που διατυπώθηκε στις 12 Νοεμβρίου 1984 (δεν δημοσιεύθηκε ακόμη στην Επίσημη Εφημερίδα).  (4) ΕΕ αριθ. L 45 της 19. 2. 1975, σ. 19.  (5) ΕΕ αριθ. L 39 της 14. 2. 1976, σ. 40.  (6) ΕΕ αριθ. L 6 της 10. 1. 1979, σ. 24.  (7) ΕΕ αριθ. C 186 της 21. 7. 1982, σ. 3.


title: Σύσταση της Επιτροπής, της 19ης Δεκεμβρίου 2008 , για τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία [κοινοποιηθείσα υπό τον αριθμό Ε(2008) 8625]

text:
               14.1.2009

               EL

               Επίσημη Εφημερίδα της Ευρωπαϊκής Ένωσης

               L 9/52

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 19ης Δεκεμβρίου 2008
   για τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία
   [κοινοποιηθείσα υπό τον αριθμό Ε(2008) 8625]
   (Τα κείμενα στην αγγλική, γαλλική, γερμανική, ελληνική, ισπανική, ιταλική, μαλτέζικη, ολλανδική, πορτογαλική, σλοβενική, σουηδική και φινλανδική γλώσσα είναι τα μόνα αυθεντικά)
   (2009/23/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,
   Εκτιμώντας τα ακόλουθα:

               (1)

               Σύμφωνα με το άρθρο 106 παράγραφος 2 της συνθήκης, τα κράτη μέλη μπορούν να εκδίδουν κέρματα, η ποσότητα των οποίων τελεί υπό την έγκριση της Ευρωπαϊκής Κεντρικής Τράπεζας.

               (2)

               Το Συμβούλιο, δυνάμει της δεύτερης πρότασης του άρθρου 106 παράγραφος 2 της συνθήκης, θέσπισε μέτρα εναρμόνισης στον τομέα αυτό, μέσω της έκδοσης του κανονισμού (ΕΚ) αριθ. 975/98 του Συμβουλίου, της 3ης Μαΐου 1998, για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν (1).

               (3)

               Σύμφωνα με το άρθρο 11 του κανονισμού (ΕΚ) αριθ. 974/98 του Συμβουλίου, της 3ης Μαΐου 1998, για την εισαγωγή του ευρώ (2), τα κέρματα σε ευρώ και σε λεπτά του ευρώ, τα οποία είναι σύμφωνα προς τις ονομαστικές αξίες και τις τεχνικές προδιαγραφές, θα πρέπει να είναι τα μόνα κέρματα με ιδιότητα νόμιμου χρήματος σε όλα τα «συμμετέχοντα κράτη μέλη», όπως ορίζονται στον κανονισμό αυτό.

               (4)

               Σύμφωνα με την κοινή πρακτική μεταξύ των συμμετεχόντων κρατών μελών, τα κέρματα ευρώ που προορίζονται για κυκλοφορία, συμπεριλαμβανομένων των αναμνηστικών κερμάτων που προορίζονται για κυκλοφορία, πρέπει να τίθενται σε κυκλοφορία στην ονομαστική τους αξία. Αυτό δεν αποκλείει, ωστόσο, ένα μικρό ποσοστό της συνολικής αξίας των εκδιδόμενων κερμάτων να πωλείται σε υψηλότερη τιμή, εάν παράγεται με ειδική ποιότητα ή παρουσιάζεται σε ειδική συσκευασία.

               (5)

               Τα κέρματα ευρώ δεν κυκλοφορούν μόνο στο κράτος μέλος έκδοσης, αλλά σε ολόκληρη τη ζώνη ευρώ και πέραν αυτής. Στο πλαίσιο αυτό, στην εθνική όψη του κέρματος ευρώ θα πρέπει να τοποθετείται σαφής ένδειξη του κράτους μέλους έκδοσης, ώστε οι ενδιαφερόμενοι χρήστες των κερμάτων να μπορούν να αναγνωρίζουν εύκολα το κράτος μέλος έκδοσης.

               (6)

               Τα κέρματα ευρώ φέρουν μια κοινή ευρωπαϊκή όψη και μια διακριτική εθνική όψη. Οι κοινές ευρωπαϊκές όψεις των κερμάτων ευρώ φέρουν το όνομα του ενιαίου νομίσματος, καθώς και την ονομαστική αξία του κέρματος. Η εθνική όψη δεν θα πρέπει να επαναλαμβάνει ούτε το όνομα του ενιαίου νομίσματος ούτε την ονομαστική αξία του κέρματος.

               (7)

               Τα σχέδια που θα φέρει η εθνική όψη των κερμάτων ευρώ αποφασίζονται από κάθε συμμετέχον κράτος μέλος, αλλά θα πρέπει να περιβάλλονται πλήρως από τα 12 άστρα της ευρωπαϊκής σημαίας.

               (8)

               Θα πρέπει να ακολουθούνται κοινοί κανόνες από τα συμμετέχοντα κράτη μέλη όσον αφορά αλλαγές της εθνικής όψης των κερμάτων ευρώ. Τα σχέδια που αποτυπώνονται στις εθνικές όψεις των συνήθων κερμάτων ευρώ που προορίζονται για κυκλοφορία θα πρέπει καταρχήν να παραμένουν αμετάβλητα, εκτός εάν αλλάξει ο αρχηγός κράτους που αναφέρεται σε ένα κέρμα.

               (9)

               Τα αναμνηστικά κέρματα είναι ειδικά κέρματα που προορίζονται για κυκλοφορία, στα οποία το σύνηθες εθνικό σχέδιο έχει αντικατασταθεί από διαφορετικό εθνικό σχέδιο στο πλαίσιο εορτασμού-ανάμνησης ενός ειδικού θέματος. Το κέρμα των δύο ευρώ είναι το καταλληλότερο για το σκοπό αυτό, κυρίως λόγω της μεγάλης του διαμέτρου και των τεχνικών του χαρακτηριστικών που προσφέρουν επαρκή προστασία από την παραχάραξη.

               (10)

               Οι εκδόσεις αναμνηστικών κερμάτων ευρώ που προορίζονται για κυκλοφορία πρέπει να αφορούν μόνο θέματα μείζονος εθνικής ή ευρωπαϊκής σπουδαιότητας, καθότι τα κέρματα αυτά προορίζονται για κυκλοφορία σε ολόκληρη τη ζώνη ευρώ. Για τον εορτασμό θεμάτων μικρότερης σπουδαιότητας πρέπει να εκδίδονται συλλεκτικά κέρματα ευρώ, τα οποία δεν προορίζονται για κυκλοφορία και πρέπει να διακρίνονται εύκολα από τα κέρματα ευρώ που προορίζονται για κυκλοφορία. Τα αναμνηστικά κέρματα που εκδίδονται συλλογικά από όλα τα συμμετέχοντα κράτη μέλη θα πρέπει να αφορούν αποκλειστικά θέματα ύψιστης ευρωπαϊκής σπουδαιότητας.

               (11)

               Ο περιορισμός έκδοσης ενός αναμνηστικού κέρματος που προορίζεται για κυκλοφορία ανά εκδίδον κράτος μέλος ετησίως έχει αποδειχθεί χρήσιμος και πρέπει να εξακολουθήσει να ισχύει, από κοινού με την πρόσθετη δυνατότητα συλλογικής έκδοσης αναμνηστικού κέρματος ευρώ που προορίζεται για κυκλοφορία από όλα τα συμμετέχοντα κράτη μέλη. Επιπλέον, τα κράτη μέλη μπορούν να εκδίδουν αναμνηστικό κέρμα ευρώ που προορίζεται για κυκλοφορία στην περίπτωση προσωρινής χηρείας ή προσωρινής κατοχής του αξιώματος του αρχηγού κράτους.

               (12)

               Είναι απαραίτητο να επιβληθούν ορισμένα όρια στον όγκο των αναμνηστικών εκδόσεων που προορίζονται για κυκλοφορία, κατά τρόπον ώστε τα κέρματα αυτά να αντιπροσωπεύουν πάντοτε χαμηλό ποσοστό του συνολικού αριθμού των κυκλοφορούντων κερμάτων των δύο ευρώ. Ταυτόχρονα, τα όρια αυτά θα πρέπει να αντιστοιχούν στην έκδοση επαρκούς αριθμού αναμνηστικών κερμάτων, ώστε να καθίσταται πραγματικά δυνατή η κυκλοφορία των κερμάτων αυτών.

               (13)

               Δεδομένου ότι τα κέρματα ευρώ κυκλοφορούν σε ολόκληρη τη ζώνη ευρώ, τα εθνικά χαρακτηριστικά του σχεδίου τους αποτελούν ζήτημα κοινού ενδιαφέροντος. Τα κράτη μέλη έκδοσης θα πρέπει να ενημερώνονται αμοιβαίως σχετικά με τις νέες εθνικές όψεις πολύ πριν από την προγραμματισμένη ημερομηνία έκδοσης. Προς τούτο, τα κράτη μέλη έκδοσης θα πρέπει να διαβιβάζουν τα προσχέδια των κερμάτων ευρώ στην Επιτροπή, η οποία θα ελέγχει την τήρηση της παρούσας σύστασης.

               (14)

               Πραγματοποιήθηκαν διαβουλεύσεις με τα κράτη μέλη σχετικά με τις κατευθυντήριες γραμμές που περιλαμβάνονται στην παρούσα σύσταση, ώστε να ληφθούν υπόψη οι διαφορετικές εθνικές πρακτικές και προτιμήσεις επί του θέματος.

               (15)

               Η Κοινότητα έχει συνάψει νομισματικές συμφωνίες με το Πριγκιπάτο του Μονακό, τη Δημοκρατία του Αγίου Μαρίνου και το Κράτος της Πόλης του Βατικανού, οι οποίες επιτρέπουν στα εν λόγω κράτη να εκδίδουν ορισμένες ποσότητες κερμάτων ευρώ. Οι κοινές κατευθυντήριες γραμμές θα πρέπει επίσης να ισχύουν και για τα προοριζόμενα για κυκλοφορία κέρματα που εκδίδουν τα κράτη αυτά.

               (16)

               Η παρούσα σύσταση πρέπει να επανεξετασθεί πριν από το τέλος του 2015, για να κριθεί κατά πόσον χρειάζεται να τροποποιηθούν οι κατευθυντήριες γραμμές.

               (17)

               Η παρούσα σύσταση θα πρέπει να αντικαταστήσει τη σύσταση της Επιτροπής, της 29ης Σεπτεμβρίου 2003, σχετικά με τον καθορισμό κοινής πρακτικής για τις αλλαγές στα σχέδια των εθνικών εμπρόσθιων όψεων των κερμάτων ευρώ που προορίζονται για κυκλοφορία (3) και τη σύσταση της Επιτροπής, της 3ης Ιουνίου 2005, για τη θέσπιση κοινών κατευθυντηρίων γραμμών όσον αφορά τις εθνικές εμπρόσθιες όψεις των κερμάτων ευρώ που προορίζονται για κυκλοφορία (4),

         ΣΥΝΙΣΤΑ:
   1.   Θέση κερμάτων ευρώ σε κυκλοφορία
   Τα κέρματα ευρώ που προορίζονται για κυκλοφορία πρέπει να τίθενται σε κυκλοφορία στην ονομαστική τους αξία. Αυτό δεν αποκλείει την πώληση μικρού ποσοστού των εκδιδόμενων κερμάτων ευρώ σε υψηλότερη τιμή, εάν δικαιολογείται από λόγους, όπως η ειδική ποιότητα ή συσκευασία.
   2.   Προσδιορισμός του κράτους μέλους έκδοσης
   Οι εθνικές όψεις των προοριζόμενων για κυκλοφορία κερμάτων ευρώ όλων των ονομαστικών αξιών πρέπει να φέρουν ένδειξη του κράτους μέλους έκδοσης μέσω του ονόματος του κράτους μέλους ή συντομογραφίας του.
   3.   Απουσία του ονόματος και της ονομαστικής αξίας του νομίσματος

               1.

               Η εθνική όψη των προοριζόμενων για κυκλοφορία κερμάτων ευρώ δεν πρέπει να επαναλαμβάνει ούτε την ονομαστική αξία του κέρματος ή μέρος αυτής, ούτε την ονομασία του ενιαίου νομίσματος ή των υποδιαιρέσεών του, εκτός εάν τούτο οφείλεται στη χρήση διαφορετικού αλφαβήτου.

               2.

               Η παράσταση της στεφάνης του κέρματος των 2 ευρώ μπορεί να φέρει ένδειξη της ονομαστικής αξίας, με την προϋπόθεση ότι χρησιμοποιείται μόνο το ψηφίο «2» ή ο όρος «ευρώ» ή αμφότερα.

         4.   Σχέδιο των εθνικών όψεων
   Η εθνική όψη των προοριζόμενων για κυκλοφορία κερμάτων ευρώ πρέπει να φέρει τα 12 ευρωπαϊκά άστρα, τα οποία πρέπει να περιβάλλουν πλήρως το εθνικό σχέδιο, συμπεριλαμβανομένου του έτους κοπής και της ένδειξης του ονόματος του κράτους μέλους έκδοσης. Τα ευρωπαϊκά άστρα πρέπει να απεικονίζονται όπως στην ευρωπαϊκή σημαία.
   5.   Αλλαγές στις εθνικές όψεις των συνήθων κερμάτων ευρώ που προορίζονται για κυκλοφορία
   Με την επιφύλαξη του σημείου 6, τα σχέδια που αποτυπώνονται στις εθνικές όψεις των κερμάτων σε ευρώ ή λεπτά που προορίζονται για κυκλοφορία πρέπει να παραμένουν αμετάβλητα, εκτός των περιπτώσεων αλλαγής του αρχηγού κράτους που αναφέρεται σε ένα κέρμα. Πρέπει, ωστόσο, να επιτρέπεται στα κράτη μέλη έκδοσης να επικαιροποιούν κάθε δεκαπέντε έτη το σχέδιο των κερμάτων ευρώ που απεικονίζουν τον αρχηγό του κράτους, για να λαμβάνεται υπόψη η αλλαγή στην εμφάνιση του αρχηγού του κράτους. Πρέπει, επίσης, να επιτρέπεται στα κράτη μέλη έκδοσης να επικαιροποιούν τις εθνικές όψεις των κερμάτων ευρώ, για να συμμορφώνονται πλήρως με την παρούσα σύσταση.
   Η προσωρινή χηρεία ή η προσωρινή κατοχή του αξιώματος του αρχηγού κράτους δεν πρέπει να δίνουν το δικαίωμα αλλαγής των εθνικών όψεων των συνήθων κερμάτων ευρώ που προορίζονται για κυκλοφορία.
   6.   Έκδοση αναμνηστικών κερμάτων ευρώ που προορίζονται για κυκλοφορία

               1.

               Οι εκδόσεις αναμνηστικών κερμάτων ευρώ που προορίζονται για κυκλοφορία και εμφανίζουν διαφορετικό εθνικό σχέδιο σε σχέση με τα συνήθη κέρματα ευρώ που προορίζονται για κυκλοφορία πρέπει να αφορούν μόνο θέματα μείζονος εθνικής ή ευρωπαϊκής σπουδαιότητας. Τα αναμνηστικά κέρματα ευρώ που προορίζονται για κυκλοφορία και εκδίδονται συλλογικά από όλα τα συμμετέχοντα κράτη μέλη, όπως αυτά ορίζονται στο άρθρο 1 του κανονισμού (ΕΚ) αριθ. 974/98 (εφεξής τα «συμμετέχοντα κράτη μέλη»), πρέπει να αφορούν μόνο θέματα ύψιστης ευρωπαϊκής σπουδαιότητας και η έκδοσή τους πρέπει να εγκρίνεται από το Συμβούλιο.

               2.

               Η έκδοση αναμνηστικών κερμάτων ευρώ που προορίζονται για κυκλοφορία πρέπει να γίνεται τηρώντας τους ακόλουθους κανόνες:

                           α)

                           κάθε κράτος μέλος έκδοσης μπορεί να πραγματοποιεί ετησίως μία το πολύ έκδοση, εκτός των περιπτώσεων όπου:

                                       i)

                                       τα αναμνηστικά κέρματα ευρώ που προορίζονται για κυκλοφορία εκδίδονται συλλογικά από όλα τα συμμετέχοντα κράτη μέλη·

                                       ii)

                                       αναμνηστικό κέρμα ευρώ που προορίζεται για κυκλοφορία εκδίδεται ενδεχομένως επ’ ευκαιρία της προσωρινής χηρείας ή προσωρινής κατοχής του αξιώματος του αρχηγού κράτους·

                           β)

                           το κέρμα των δύο ευρώ πρέπει να είναι η μόνη ονομαστική αξία που θα χρησιμοποιείται για τις εκδόσεις αυτού του είδους·

                           γ)

                           ο συνολικός αριθμός κερμάτων που τίθενται σε κυκλοφορία για κάθε μεμονωμένη έκδοση δεν πρέπει να υπερβαίνει το υψηλότερο από τα δύο ακόλουθα ανώτατα όρια:

                                       i)

                                       το 0,1 % του συνολικού αριθμού των κερμάτων των δύο ευρώ που έχουν θέσει σε κυκλοφορία όλα τα συμμετέχοντα κράτη μέλη έως τις αρχές του έτους που προηγείται του έτους έκδοσης του αναμνηστικού κέρματος· το ανώτατο αυτό όριο μπορεί να αυξηθεί στο 2,0 % του συνολικού αριθμού κερμάτων των δύο ευρώ που κυκλοφορούν σε όλα τα συμμετέχοντα κράτη μέλη, εφόσον πρόκειται για εορτασμό-ανάμνηση θέματος με οικουμενική εμβέλεια και ιδιαίτερη συμβολική σημασία· στην περίπτωση αυτή, το εκδίδον κράτος μέλος θα πρέπει να απόσχει από άλλες εκδόσεις προοριζόμενων για κυκλοφορία αναμνηστικών κερμάτων χρησιμοποιώντας το αυξημένο ανώτατο όριο κατά τη διάρκεια των τεσσάρων επόμενων ετών και ταυτόχρονα θα πρέπει να αιτιολογήσει την επιλογή του αυξημένου ανώτατου ορίου στο πλαίσιο της παροχής των πληροφοριών που προβλέπονται στο σημείο 7·

                                       ii)

                                       το 5,0 % του συνολικού αριθμού των κερμάτων των δύο ευρώ που έχουν τεθεί σε κυκλοφορία από το οικείο εκδίδον κράτος μέλος έως τις αρχές του έτους που προηγείται του έτους έκδοσης του αναμνηστικού κέρματος·

                           δ)

                           η παράσταση της στεφάνης των αναμνηστικών κερμάτων ευρώ που προορίζονται για κυκλοφορία πρέπει να είναι όμοια με την παράσταση των συνήθων κερμάτων ευρώ που προορίζονται για κυκλοφορία.

         7.   Διαδικασία πληροφόρησης και δημοσιοποίηση μελλοντικών αλλαγών
   Τα κράτη μέλη πρέπει να ενημερώνονται αμοιβαίως για το προσχέδιο των νέων εθνικών όψεων των κερμάτων ευρώ, συμπεριλαμβανομένων των παραστάσεων της στεφάνης, και για τον όγκο της έκδοσης, πριν εγκρίνουν επίσημα τα σχέδια αυτά. Προς τούτο, τα νέα προσχέδια κερμάτων ευρώ πρέπει να διαβιβάζονται από το κράτος μέλος έκδοσης στην Επιτροπή, κατά κανόνα, τουλάχιστον έξι μήνες πριν από την προγραμματισμένη ημερομηνία έκδοσης. Η Επιτροπή πρέπει να ελέγχει την τήρηση των κατευθυντήριων γραμμών της παρούσας σύστασης και να ενημερώνει αμελλητί τα άλλα κράτη μέλη μέσω της αρμόδιας υποεπιτροπής της οικονομικής και δημοσιονομικής επιτροπής. Εάν και εφόσον η Επιτροπή θεωρήσει ότι δεν τηρούνται οι κατευθυντήριες γραμμές της παρούσας σύστασης, η αρμόδια υποεπιτροπή της οικονομικής και δημοσιονομικής επιτροπής πρέπει να αποφασίζει εάν θα εγκρίνει ή όχι το σχέδιο.
   Η αρμόδια υποεπιτροπή της οικονομικής και δημοσιονομικής επιτροπής πρέπει να εγκρίνει τα σχέδια των αναμνηστικών κερμάτων ευρώ που προορίζονται για κυκλοφορία και εκδίδονται συλλογικά από όλα τα συμμετέχοντα κράτη μέλη.
   Όλες οι σημαντικές πληροφορίες σχετικά με τα νέα εθνικά σχέδια των κερμάτων ευρώ θα δημοσιεύονται στην Επίσημη Εφημερίδα της Ευρωπαϊκής Ένωσης.
   8.   Πεδίο εφαρμογής των συνιστώμενων πρακτικών
   Η παρούσα σύσταση πρέπει να εφαρμόζεται στις εθνικές όψεις και στις παραστάσεις της στεφάνης των κανονικών και των αναμνηστικών κερμάτων ευρώ που προορίζονται για κυκλοφορία. Δεν πρέπει να εφαρμόζεται στις εθνικές όψεις και στις παραστάσεις στεφάνης των κανονικών και των αναμνηστικών κερμάτων ευρώ που προορίζονται για κυκλοφορία και έχουν εκδοθεί για πρώτη φορά ή εγκριθεί με τη συμφωνημένη διαδικασία πληροφόρησης πριν από την έκδοση της παρούσας σύστασης.
   9.   Κατάργηση προηγούμενων συστάσεων
   Οι συστάσεις 2003/734/ΕΚ και 2005/491/ΕΚ καταργούνται.
   10.   Αποδέκτες
   Η παρούσα σύσταση απευθύνεται σε όλα τα συμμετέχοντα κράτη μέλη.

      Βρυξέλλες, 19 Δεκεμβρίου 2008.

            Για την Επιτροπή

         Joaquín ALMUNIA

            Μέλος της Επιτροπής

      (1)  ΕΕ L 139 της 11.5.1998, σ. 6.

      (2)  ΕΕ L 139 της 11.5.1998, σ. 1.

      (3)  ΕΕ L 264 της 15.10.2003, σ. 38.

      (4)  ΕΕ L 186 της 18.7.2005, σ. 1.


Σύσταση για γνώµη του Συµßουλίου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σταθερότητας της Πορτογαλίας, 2005-2009